Bukedde Online - Ab’e Hoima basalawo leero\nAb’e Hoima basalawo leero\nABEESIMBYEWO okujjuza ekifo ky’omubaka omukyala owa Hoima baasuze beebuga n’okukakasa nti buli kifo awalonderwa waliwo abantu abamala abagenda okukuuma akalulu ku buli ludda.\nAsinasi Nyakato owa Forum For Democratic Change (FDC) ne munne Harriet Businge Mugenyi owa NRM gwavuganya naye mu kalulu kano buli omu yeebugira buwanguzi.\nAkulira ebyokulonda e Hoima, Douglas Matsiko yategeezezza nti, Disitulikiti erina ebifo ebironderwamu 266 mu miruka 78.\nYagambye nti, abalonzi bali 14,826 abasuubirwa okusuula akalulu olwaleero n’agamba nti, ebikozesebwa byonna mu kulonda baabitegese dda n’abagenda okulondesa baasuze bulindaala.\nBo abawagizi b’enjuyi zombi, baasuze mu mbuutu nga balindirira Katonda kubuggyako ddiba beeyiwe mu bifo ebironderwamu.\nEbyokwerinda mu Hoima, biri gguluggulu nga buli w’okuba eriiso olengera poliisi n’amagye agakutte emmundu n’emiggo okutangira abakozi b’effujjo okutabangula emirembe.\nOmwogezi wa poliisi mu bugwanjuba, Julius Allan Hakiza yategeezezza nti, ebyokwerinda baabinywezezza kubanga basuubira abantu abayinza okwagala okutabangula emirembe mu kulonda nti kyokka, tebaabinywezezza kulemesa bantu kulonda.\nYagasseeko nti, nga poliisi tebayinza kukkiriza muntu yenna kukola ffujjo mu kalulu era bali bulindaala okwahhanga omuntu yenna anaayagala okucankalanya embeera.\nEBIKWATA KU BEESIMBYEWO\nAkalulu kalimu abantu babiri Asinasi Nyakato owa FDC ne Harriet Businge Mugenyi owa NRM.\nAbakazi bombi bazito era si bapya mu byobufuzi by’e Hoima.\nNyakato, y’abadde omuwandiisi ku kakiiko k’ebyobulamu ku kitebe kya FDC e Hoima.\nGuno mulundi gwakubiri ng’avuganya ku kifo kino ku kaadi ya FDC.\nYasooka kwesimbawo mu 2011.\nYasomera ku Mandela Secondary School e Hoima gye yamalira siniya n’agenda e Makerere gye yatikkirwa ddiguli ya ‘Social Works Administration’. Alina diguli endala bbiri mu bintu eby’enjawulo ne Masters.\nBusinge naye si mutene, abadde Minisita w’ebyenjigiriza n’eby’emizannyo mu Bukama bwa Bunyoro. Gye buvuddeko, Pulezidenti Museveni yali amulonze ku kifo ky’omubaka wa Pulezidenti e Ssembabule n’akigaana ng’agamba nti ye agenda mu bya bufuzi.\nYe nnannyini ssomero lya Good Samaritan Primary School ku kyalo Kiryateete mu Municipaali y’e Hoima.\nAsinansi Nyakato Kamanda,\nHoima municipality esitukudde mu masaza g'e Bunyoro


Magogo azzeeyo ku butaka gy'azaalibwa ne...\nMagogo bw'aba yalya enguzi tadda mu ntebe...\nNakaayi yawangulidde Uganda omudaali gwa zaabu mu misinde gy’abakazi egya mmita 800 mu misinde gy’ensi yonna egyayindidde e Doha mu Qatar.\nAbalala abaavuganyizza ku kifo kino kwabaddeko Kirabo Namutebi eyawangula emidaali gya zaabu ebiri mu misinde gy’Afrika egy’abato e Tunisa, ttiimu ya Uganda ey’omupiira gw’ebigere ey’abawala abali wansi w’emyaka 17 eyangudde ekikopo mu mpaka za COSAFA e Mauritius ne Peace Abasweka omuzannyi wa Golf omukazi eyawangudde empaka ezabadde e Tanzania.\nPulezidenti wa USPA, Patrick Kanyomozi yasiimye Nakaayi olw’obuwanguzi n’agamba nti ajja kufuba okulaba ng’amuyamba okuwangula emidaali emirala.\nBannamawulire baakubanyizza ebirowoozo ku ngeri y’okuzzaawo SACCO yaabwe nga bayingiza bammemba abalala. Era eyali Pulezidenti waabwe Sabiiti Muwanga n’abakutuukira okweyisa mu ngeri eweesa ekibiina n’omulimu guno ekitiibwa.


Bukedde Online - Ky'ekiseera okutandika okulembeka amazzi g'okufukirira\nEngeri gy'oteekateeka soya ow'okuwa ebisolo\n'Ekyama ky'emmwaanyi kati kiri mu za 'Cutt...\nKy’ekiseera okutandika okulembeka amazzi g’okufukirira\nEkidiba nga kino kikuyamba okufukirira mu kyeya.\nOKULIMA n’okulunda bikutte akati ensangi zino, abantu babitaddemu ssente wabula okubufunamu olina okubeera n’amazzi ekiseera kyonna.\nWadde ebisolo byetaaga amazzi, naye ate ebirime bye bisinga noolwekyo omuntu ayagala okukola omulimu gw’okulima amazzi kyabuwaze. Sizoni gye tufundikira abalimi basigadde beemagaza oluvannyuma lw’omusana okugikutulira wakati ebirime byabwe ne bifa.\nWabula buli ekiseera ky’omusana lwe kibaayo, wabaawo enkuba eyatonnya naye amazzi gonna ne gagenda ng’abalimi batunula ate omusana bwe gwaka ne bakaaba. Enkuba etandise okutonnya mu bitundu ebimu, kyokka ab’enteebereza y’obudde balaga nti ejja kutaba omwezi ogujja. Kino ky’ekiseera omulimi weetegeke olembeke ku mazzi g’enkuba ag’obwereere ogakozese okufukirira ku musana.\nJohn Baptist Malinzi, omulimisa owa Katende Harambe Rural Urban Training Center e Namugongo-Nsawo akulaga engeri ez’enjawulo omulimi gy’ayinza okulembekamu amazzi: Okulembeka amazzi kigasa abalimi bonna okuviira ddala ku balima emmere y’okulya okutuuka kw’abo abalima ey’okutunda.\nAmazzi agalembekeddwa mu nkuba gayamba okunywesa ensolo z’omulunzi ng’embizzi, ente, enkoko n’endala era kino kyongera ne ku mata n’amagi. Kiyamba okufuna amazzi agamala okulongoosa ebiyumba ensolo mwe zisula n’okukendeeza endwadde ezandikutte ensolo nga ziva ku bukyafu bw’ebiyumba mwe zisula.\nAmazzi gano gayamba mu kufuuyira enkwa okuva ku nsolo nga gatabulwa n’eddagala nga omusawo omulimisa bwabeera akugambye nolyoka ogoba ebivu ne bintu ebyandi konzibiza enkula ye nsolo omulunzi nalyoka afunamu amagoba nga bwekisaanidde. Malinzi agamba nti okusima ekidiba ekisookerwako tekyetaaga ssente nnyingi.\nTwala ekyokulabirako ky’ekidiba ekya ffuuti 10 ku 10 mu bugazi n’obuwanvu. Kino kisobola okutereka amazzi agasoba mu liita 20,000. Okukisima weetaaga 500,000/- gyokka. Ekidiba ky’ozimba ennyumba osobola okukozesa akakadde kamu n’ekitundu ate ky’ozimbisa sseminti okozesa ezisoba mu bukadde obusatu.\nOkusima ekidiba Malinzi agamba olina okuba n’ekifo w’ogenda okukisima era kisime nga kya nsonda. Kino kiyamba okwanguya ekiveera okutuulamu obulungi mu kinnya ky’oba osimye. Olumala okusima ekidiba, funa ekiveera.\nObugazi bw’ekiveera eky’ogeddwaako waggulubuli ffuuti 70, wabula zino ogula ffuuti 10 emirundi 70 olwo ne bakitunga kuba teri kiveera kiweza ffuuti 70 nga kiri wamu. Kasita bamala okutunga ekiveera, teekamu amasanda omuba muyise wuzi kisobozese amazzi obutakiyitamu.\nBw’oba oyaliirira ekiveera mu kidiba, sima omufulejje nga gwetooloola ekidiba kyonna ate wansi gukke yinsi musanvu. Muno mugwamu ekiveera n’otuuzaako ettoffaali ne kiba nga tekisobola kugwamu nga mutandise okugendamu amazzi.\nWaliwo ekidiba ng’amazzi kifuna ga mukoka, gano omugaso gwago guba gwa kufukirira. Ng’osima ekidiba eky’ekika kino, omukutu oguleeta amazzi nga ganaatera okuyiwa mu kidiba, simawo obunnya bubiri bwa ffuuti ssatu ku ssatu, buno bujja kuyamba okusengejja amazzi agagenda mu kidiba, era faayo okubulongoosaamu ettaka buli lwe bujjula.\nNjagala omusajja eyeewa ekitiibwa\nMinisita Kibuule asiitaanye okuwangula aka Mukono North\nChameleone azzeemu okulongoosebwa\nâ€˜Munsiibule ngâ€™ende nnyimbeâ€™


Bukedde Online - By’olina okukola ekinaabiro kyo obutakumalaako ssanyu mu maka\nEKINAABIRO kye kimu ku bintu ebizze byeyubula okuviira ddala ng’abantu banaabira ebweru w’ennyumba, mu nnyumba munda, nga kati bagula biwedde ate nga bya mulembe.\nOkukola ekinaabiro nga kino weetaaga ssente eziwera. Ekinaabiro ekiyonjo nga kino kiwa essanyu.\nEnnaku zino bongeddemu n’obuyiiya ng’omuntu bw’ayingira ekinaabiro agenda okufuluma ng’amaze okwekolako n’okwambala engoye z’agenda okufulumiramu. Okumanya ekinaabiro kikulu, kitwala ssente nkumu okuzimba, kisobola okubalwaza nga temukifuddeko awamu n’okumalawo embeera ya twekisize awaka.\nHenry Njuki owa Jamaica Hard Ware e Nakasero yategeezezza nti ekinaabiro kizze kyeyubula.\nOkusooka baabizimbisanga mmuli, essanja n’empaanyi nga wansi basuddemu amayinja.\nOlumu wabeeranga okooye ng’olina okusitula ebbaafu ejjudde amazzi ng’ogitwala mu kinaabiro. Siryerabira lunaku lwe naseerera ne ngwa ekigwo ne nnuuka omukono.\nAmazzi ge twamalanga okubugumya ebweru, kati geefumba ne geetabula ng’oli mu kinaabiro. Waliwo n’ebikola masaagi, ebirimu leediyo, essimu ne biteekawo embeera ekuwonya okubonaabona. Mu kinaabiro ky’ebweru onaaba kiro Ronald Keeya ow’e Kasubi alojja ennaku gye yalaba nga bakozesa ekinaabiro ky’ebweru.\nKati waliwo ebinaabiro bye bajja mu mawanga nga China ng’okigula kiwedde. Ebitundu ebyenjawulo babipanga bulungi nga totawaanye kutema kisenge nti oteekamu ebikozesebwa.\nBazzaako okuzimba eby’obuwangaazi ebya bbulooka nga birina seminti wansi n’ekituli ekifulumya amazzi.\nOlw’ebizibu abantu bye baafunanga nga banaabidde ebweru, baasalawo okubiyingiza mu nnyumba nga munda bakozesaamu seminti omuka.\nOlw’okutangira amazzi okuyingira mu bisenge, baatandika okuzimbisa tarazo kwe bazza tayiro eziriko kati.\nAbalina ku ssente bongedde okwettanira ebinaabiro bino olw’ensonga nti osobola okukikyusa okuva mu kisenge ekimu okudda mu kirala era ng’osobola n’okusenguka nakyo ng’ogenda mu nnyumba endala.\nOkuggyako abaana abato, abantu abakulu baalinanga kulinda obudde buzibe balyoke banaabe kuba kyali kyesuddeko akabanga.\nWanaabanga n’otukula, kyokka nga bw’oba otambula sapatu zisitula enfuufu era w’otuukira mu nnyumba ng’ate oddugadde.\nWaliwo n’abaana abaatambuzanga ebigere ng’agenda okutuuka mu nnyumba ng’ate kimwetaagisa kuddamu kunaaba buto.\nOluusi byaleeteranga n’abantu okwenda anti nga beesisinkana eyo mu kinaabiro engeri gye baanabanga ekiro ng’ate kiri wala nnyo n’enju. Bwe natandika okupangisa, nafubanga okunoonya ennyumba erina ekinaabiro munda.\nEKINAABIRO KIRINA KU TEEKEBWA WA MU NNYUMBA\nJoseph Ssekamatte omukubi wa pulaani mu Katech Builders yagambye nti ekinaabiro olina okukirowoozaako ng’okyali ku mutendera gw’okukuba pulaani y’enju n’okumanya ebifo we bigenda. Tolina kumala gakiteeka buli wantu kiyinza okubalwaza olw’obutaba kiyonjo n’okubamalako kwekisize awaka.\nSi kirungi kukiteeka wakati mu nnyumba, kirungi kibeere ku mabbali we kisobola okufunira ekitangaala okuva wabweru awamu ne payipu ezitambuza amazzi obutatambula kiwanvu.\nSi kirungi muntu kusala kuva mu kisenge kimu kudda walala ng’ava mu kinaabiro. Kibeera kikyamu okugenda mu kinaabiro ng’olina kuyita mu ddiiro awatuula abantu.\nKisaana eddirisa nga ddene erisobola okuyingiza ekitangaala n’empewo okuva wabweru. Bwe kibeera kizimbiddwa wabweru w’enju olina okuteekayo ettaala.\nSwiiki y’ekinaabiro erina kubeera wabweru okwewala okukwata amazzi ku masannyalaze.\nObunene bw’ekinaabiro bulina okusinziira ku bugazi bw’ennyumba n’ebintu by’oyagala okuteekamu. Ekinaabiro omuli kaabuyonjo kirina okuba ekigazi.\nEttaala erina kubeera waggulu ku siiringi nga tetuukako mazzi butereevu.\nEkinnya omugenda amazzi agava mu kinaabiro kirina okuba kyasimibwa nga kiwanvu ne kiteekebwamu amayinja ng’ate okirongoosa buli luvannyuma lwa bbanga.\nEBIKA BY ’EBINAABIRO\nWaliwo ebibaafu ebiyitibwa bathtabs nga bino bisobola okubeera eby’ebyuma oba ‘fiber’.\nEby’ebyuma bagenze babidibya olw’obutawangaala era nga n’omuntu bwakigwako asobola okulumizibwa. Ekibaafu ekitono kigula emitwalo 45 ate ekinene wakati 700,000/- ne 2,000,000/-. Kuno olina okugulirako ebigenderako nga ‘water mixer’, payipu gye bayunga ku kinaabiro n’efulumya amazzi amacaafu. Osobola okugula ‘Shower mixer’ eyiwa amazzi okuva waggulu ng’enkuba.\nOyinza okukozesa ‘Shower Cabins’, nga wano ogula akayumba k’ekinaabiro nga kawedde okuzimba n’okatereeza mu nnyumba. Ekinaabiro kibeera kyakolebwa mu ndabirwamu era olw’okutangaala kirina kuteekebwa mu kisenge kya bakulu mwokka. Shower Cabin eno egula wakati wa 1,500,000/- ne 2,000,000/-.\nWaliwo n’ebinaabiro ebya seminti yekka kyokka bino bigenda bidibizibwa.\nEBITALINA KUBU LA MU KINAABIRO\nSsekamatte agamba nti ekinaabiro ky’omu nnyumba kyandibaddemu ne kaabuyonjo. Mu mbeera z’obuntu mu kunaaba watera okubeerawo okufuuyisa. Okwewala okukyafuwaza ekinaabiro n’okuwunya, wandibadde ofuka muno.\nMu kinaabiro eky’omulembe olina okuteekamu akuuma akagendamu obusenya (toothbrush Holders). Kagula wakati wa 80,000/- ne 100,000/-.\nMulina okubeeramu ekintu (Dispensers) mw’oteeka kasasiro atalina kusuulibwa mu kaabuyonjo.\nBath tap, teyandibuze mu kinaabiro. Eno ebeera taapu we munaabira engalo n’okusenyeza amanyo. Kuno kwe bateera endabirwamu gye weerabisa nga weezigula. Endabirwamu zigula wakati wa 40,000/- ne 150,000/-.\nEKIBA LO KY ’EKINAABIRO\nEkibaafu kya fiber ekinene kya mitwalo 80. Ogulirako ne ‘shower mixer’ ya 250,000/- ne payipu efulumya amazzi ya 200,000/-.\nBino okubigula olina okuba nga wasika dda amazzi era ng’olina okukozesa omuntu alina obukugu okubisibayo obulungi. Ku bukadde bubiri osobola okufuna ekinaabiro eky’omulembe mu nnyumba.\nENGERI Y’OKU LONGOOSA EKINAABIRO\nProssy Nakyeyune Zziwa, akolera mu God’s Grace Hardware e Nakasero agamba nti alina ekinaabiro ky’ekibaafu asobola okukozesa ssabbuuni ow’amazzi oba ow’obuwunga ne sitiiru waya oba ebikuuta n’okikuuta bulungi. Otandikira mu sinki, ebisenge, wansi ne mu kinnya kya kaabuyonjo.\nSabbuuni atta obuwuka obw’ebika eby’enjawulo nga Jireh, Vim, Harpic ne Jik olina okuba naye.\nOlina n’okuba ne kalifuuwa oba ebiweke by’osuulamu ekinaabiro obutawunya.\nEkinaabiro olina okukikuuta buli lunaku n’okisiimula ne kikala kubanga kisobola okukulwaza olw’obucaafu.\nKu mulyango olina okuteekawo ekisiimuula ekikaza amazzi agaba gasamusse kubanga oyinza okugalinnyamu nga totegedde n’oseerera n’ogwa.


Bobi Wine alangiridde ekiddako – Watchdog Uganda\nOMUYIMBI era nga ye Mubaka wa Kyadondo East mu Palimenti Robert Kyagulanyi Sseentamu amanyiddwanga Bobi Wine avuddeyo nalangirira ekiddako oluvanyuma lwa Poliisi okusazaamu ekivvulu kye ekyabadde kitegekeddwa ku One Love Beach e Busabala ku Easter Monday.\nKino kiddiridde Bobi Wine okugezaako olunaku lwa mande okugenda ku Biiki eno nga ayagala okutuuzaayo olukungaana lwa bannamawulire kyokka Poliisi n’emusalako era n’emenya emmotoka mwe yabadde atambulira, ekyadiridde kwe kumukwata n’emuzza mu makaage agasangibwa ku kyalo Magere mu Wakiso.\nEno gye yasinzidde nategeeza nga bwagenda okukola ekiwandiiko ekilaga obutali bumativu ku ngeri abakuuma ddembe gye balinyiriddemu eddembe lye saako n’eryabawagizi be, era ye kenyini ekiwandiiko yaenda okukyetwalirayo ku kitebe kya Poliisi enkya y’olwokusatu.\nYagambye nti tagenda kutunula butunuzi nga bannabyabufuzi bakozesa ab’ebyokwerinda okutabangula kye yayise emirimu gye gy’okuyimba awatali nsonga yonna saako n’okutulugunya abawagizi be kye yagambye nti kiina okukoma amangu ddala.\n” Nsazeewo okukola ekiwandiiko era nze kenyini nkyetwalire ku kitebee kya Poliisi nga ngitegeeza mu butongole nti tugenda kulaga obutali bumativu bwaffe mu mirembe era nga mukyo tugenda kusaba Poliisi etukuume nga tutambula” Bobi Wine bwe yagambye.\nEbivvulu ebisoba mu 100 ebyali byategekebwa omuyimbi Bobi Wine saako n’abategesi b’ebivvulu abalala bye byakasazibwamu mu bbanga lya mwaka gumu gwokka era nga abategesi bagamba nti mu mbeera eno bafiiriddwa ensimbi mpitirivu\nEaster Monday fire destroys part of Barclays Bank


Bukedde Online - Gavt. yeetaaga bbiriyoni endala 7 okulwanyisa enzige\nGavt. yeetaaga bbiriyoni endala 7 okulwanyisa enzige\nRev. Abadde ateeberezebwa okuwambibwa azuuse...\nGen Tumwine eby'okumugoba abitaddemu obukodyo...\nGAVUMENTI etegeezezza nga bwe yeetaaga bbiriyoni endala musanvu okusobola okunnyikiza okulwanyisa enzige ezeeyongedde okusaasaanira ebitundu by’e Karamoja.\nOmusajja ng’alaga enzige ezisaanyaawo ebimera.\nSteven Tibeijuka, kaminsona avunaanyizibwa ku birime mu minisitule y’ebyobulimi yategeezezza nti bbiriyoni 15 ezaasoose okuteekebwawo bwamaze dda okukozesebwa ne buggwaawo.\nBeeyambisizzaako bbiriyoni 11 okusasula ebbanja eribadde libanjibwa ekitebe ekyateekebwawo mu mawanga ga Afrika okulwanyisa enzige ekya ‘Desert Locust Control Committee’ era ab’ekitebe kino basuubirwa okuweereza Uganda ennyonyi esooka egenda okweyambisibwa mu kufuuyira enzige.\nEnnyonyi eno esuubirwa okutuuka mu ggwanga akawungeezi k’Olwokubiri yeegatte ku bakugu abali mu ggwanga abaatandise edda okufuuyira.\nEnsimbi endala zaakweyambisibwa okugula eddagala erifuuyira, okusasula omugoba w’ennyonyi egenda okweyambisibwa okufuuyira, okusomesa abagenda okuyamba ku bakugu n’okubangula abantu baabulijjo mu bitundu n’ebintu ebirala .\nTibeijuka yagambye nti mu kaweefube w’okulwanyisa enzige bajja kwetaaga ennyonyi ssatu okusobola okumalawo enzige zonna ezaalumbye eggwanga.\nWabula yasambazze ebibadde bitandise okwogerwa abantu abamu naddala bannabyabufuzi nti enzige teziri mu ggwanga n’akkatiriza nti zaayingira ku Ssande nga zaayingirira mu disitulikiti y’e Amudat nga ziva e Kenya.\nMu kiseera kino zimaze okusaasaana mu disitulikiti eziwera ttaano era ssinga tebazanguyira, disitulikiti ezisoba mu asatu zoolekedde okukosebwa okusinziira ku Tibeijuka.\nEkivuddeko enzige zino okusaasaana amangu kwe kuba nga zizze mu biseera bya kyeya era zitambula zinoonya kyakulya.\nOkufuuyira enzige kwakutandikira mu distulikiti y’e Katakwi kulyoke kusaasaanire ebitundu ebirala.\nWabula abantu basabiddwa okwewala okulya enzige naddala ezinaaba zimaze okuttibwa kuba zijja kuba zifuuse zaabulabe.\nAbantu 2000 be bagenda okutendekebwa okulwanyisa enzige nga kuliko abaserikale ba UPDF, abapoliisi n’abantu abalala.\nMu ngeri y’emu gavumenti yaweerezza baminisita babiri e Kenya bakole okwebuuza okw’enjawulo ku ngeri y’okulwanyisa enzige.


Okufuna olubuto ssi musango, Abayizi mubaleke bakole ebigezo, Bishop Ssebaggala – Watchdog Uganda\nOMULABIRIZI we Mukono Rt. Rev. James william Ssebaggala alabudde abasomesa mu massomero ge kkanisa abagaana abayizi abawala okukola ebibuuzo bya kamalirizo olw’okuba baba bafunye embuto kyagamba nti ssi kituufu kubanga baba betaaga okuwa omukisa okusobola okutwala ebirooto byabwe mu maaso.\nOmulabirizi agamba nti omuyizi okufuna olubuto si ye nkomerero y’obulamu, yadde alufunye nga akyali mu ssomero okulufuna kiba kivve, naye oyo alufunye nga anatera okutuula ebigezo bye ebyakamalirizo aba yetaaga okuwebwa omukisa okutuuka ebigezo bye, oba oli awo bwe bikomawo nga amaze okuzaala asobola okweyongerayo natuukiriza ebirooto bye.\nOkwogera bino yabadde akulembeddemu okusaba ku Ssomero lya Bishop’s SS e Mukono, nga ateeka emikono ku bayizi okuva mu massomero ge kkanisa agamanyiddwanga Bishp’s schools abaweredde ddala 76, saako n’okusabira abayizi ba massomero gano abagenda okutuula ebigezo byabwe ebya kamalirizo, Katonda asobole okubakwatirako bayite bulungi.\n“Bulijjo tuwulira eyo mu massomero nti abasomesa bagaana abayizi okutuula ebigezo olw’okuba baba bafunye embuto, ekyo ffe mu massomero ge kkanisa tetugenda kukikkiriza, banange abaana abo bantu, era baba balina okuweebwa omukisa okutuula ebigezo kubanga okuzaala ssi musango, era nkubira omulanga abakulu ba massomero yadde agatali ga kkanisa okukkiriza abayizi bano basobole okutangaaza emikisa gyabwe okweyongerayo mu maaso” Omulabirizi Ssebaggala bwe yagambye.\nWabula yalabudde abayizi abakyali mu bibiina ebyawansi okwewala ebikolwa ebiyinza okubaviirako okufuna embuto ze batetegekedde, nagamba nti abanazuulibwa tewajja kuba kulonza lonza baakugobwa mu massomero ge kkanisa.\nAbayizi abaamaze omusomo gw’okussibwako emikono beebazizza Katonda okubatuusa ku kkula lino, ate nabagenda okutuula ebigezo ne beegayirira omutonzi abasobozese okubiyita obulungi.\n'Ask your mother' - Singer Nantume responds after she was deported from America


Bbanka enkulu eranze emirimu 40 abantu 4,641 ne bayiika\nOmubaka Lubyayi agabidde aba boodabooda b'...\nEDDWAALIRO ly'e Mulago litubidde n'abalwadde abaletebwa okuva mu bitundu ebyenjawulo nga bafunye obubenje nebizibu ebirala.\nAbalwadde bano abamu baaletebwa poliisi okuva mu bitundu gye bafunira obubenje n'ebizibu ebirala ng'abamu batuuka kutuusibwa mu ddwaaliro ng'abantu baabwe tebamanyi kyabatuukako.\nAbasinga embeera yaabwe egenze erongooka olw'obujjanjabi bwe bafunye abalala abazirakisa abazze nga babadduukirira mu bikozesebwa ebitali bimu ebibasobozeseza okukuba ku matu.\nAbasawo bagamba nti engeri ekifo ky'eddwaaliro gye kiri ekifunda ng'abalwadde bangi baleetebwaayo n'okufuna obujanjabi, basanze obuzibu bunene ku balwadde bano abatalinaako baabwe ekitadde abasawo n'abakozi abalala ab'eddwaaliro ku buzibu bw'okubayamba nga babaliisa, okubanaaza, okubatwala emanju n'ebirala bye bagamba nti bigootaanya enzirukanya y'emirimu ku ddwaaliro lino.\nAba ttenda babanja KCC\nAba KCC baateeserezza ku mudumu gwa mmundu


Bukedde Online - Engeri gye ntobye okweggya mu ddubi ly’okufuna olubuto nga nsoma\nEngeri gy’olabirira daasi boodi ya mmotoka...\nOKUKOLA ensobi kya buntu, wabula ekisinga obukulu kwe kugimanya era n’otereeza.\nWinnie Nangendo ow’e Ttuba-Kulambiro mu Nakawa agamba nti okwagala kwesasuliza omulenzi eyamulumya omutima bwe yafuna omuwala omulala kyavaako\nokufuna olubuto lw’ateeyagalidde nga talina na busobozi ekyali kisaanyizzaawo obulamu bwe.\nAnyumya nti: “Bwe nali mu siniya esooka ku Seeta High School, waliwo omulenzi Joel eyankwana kyokka ne ngaana okutuukira ddala mu S4 kuba nali saagala balenzi ate nga naye nali simwagala.\nMu 2012 nga ndi mu S5, kitange yafa nga kino kyankosa nnyo kuba ne mu bigezo bya S6 saakola bulungi nga bwe nali nsuubira kuba olwo ng’ebizibu bya ssente bitandise era seeyongerayo na kusoma.\nMu 2016, Joel yampeereza obubaka obunsaba okubeera mukwano gwe ku mukutu gwa yintaneeti ogwa ‘Facebook’, ne nzikiriza kyokka nga nali simutegedde wabula\nNga tuli mu mukwano ne Phillip, nakizuula nti yalina omuwala omulala. Kino ky’annumya nnyo omutima era wano Joel eyali yannemerako okuva mu S1, we\nyafunira omukisa olw’okuyagga kwe nnalina kuba mu kiseera ekyo nali sirina gwe njagala ate nga mpulira nandiyagadde okwesasuza Phillip.\nWabula wadde nga nali njagala okwesasuza, Phillip yali antiisa kuba yali mukambwe ate nga buli kimu ayagala kya mangu omwali n’okunkandanga ssente n’okumpeekanga okusula ewaabwe wadde nga nalinga ngaana.\nNangendo (wakati) ng’aliko by’annyonnyola.\nNasooka ne mpalappalanya wabula oluvannyuma naguma ne ngenda nga y’ensobi gye nakola eyali ensaanyirizzaawo obulamu n’ebiseera byange byonna eby’omu maaso.\nOluvannyuma lw’omwezi nagenda mu ddwaaliro nga nnina omusujja gw’omu byenda (Typhoid) ne bankebera n’olubuto.\nNawulira ng’ensi yange yonna esaanyeewo nga nninga agudde mu mpompogoma empanvu awatali ayinza kunnyamba kugivaamu era ne mmanya nti obulamu bwange busaanyeewo nga siraba waakutandikira.\nBwe nategeeza Joel ku by’olubuto, yahhamba nti ye mugumba tasobola kufunyisa\nObulamu nali mbuvuddeko nga maama y’atetenkanya okutubeezaawo n’omwana.\nNga ndi wakati mu birowoozo n’okwekubagiza n’okwekakasa nti ensi yange yasaanawo awatali ssuubi lya kuddamu kuba na bulamu bweyagaza, ne nfuna mukwano gwange gwe nayogerako naye n’ampa ebigambo ebizzaamu essuubi n’okumpa amaanyi okuyimuka n’obuvumu.\nOno yantegeeza nti embeera gye nalimu si ye yali enkomerero y’obulamu bwange era nga nali nsobola okuddamu ne nsituka ne


UGANDA CRANES EGENZE TURKEY - CBS FM BUGANDA\nUGANDA CRANES EGENZE TURKEY\nTtiimu yéggwanga eyómupiira ogwébigere eya Uganda Cranes esitudde akawungeezi kano eyolekedde Bulaaya ne Asia gyegenze okuzannya emipiira etaano egy'omukwano.\nTtiimu eno esitudde kusaawa 9 nékitundu okuva ku kisaawe e Ntebe mu nnyonyi ya Ethiopian Airlines nabazannyi 24 nómutendesi Milutin Micho Sredojevic.\nUganda Cranes munteekateeka eno egenda kuzannya omupiira ogusooka ne Iceland nga 12 January, nga 15 january ezannye ne Botosani, nga 18 january ezannye Moldova nga gyonna egenda kugizannyira Turkey.\nKu semazinga wa Asia nayo Uganda Cranes egenda kuzannyirayo emipiira 2, nga yakuzannya ne Iraq e Baghdad nga 21 January ate esembyeyo Bahrain nga 27 January mu kibuga Bahrain, olwo ekomewo kuno nga 28 January.\nAbamu ku bazannyi 24 abagenze ne ttiimu eno ye Yunsu Ssentamu, Steven Mukwala, Muhammd Shaban, Ashiraf Mugume, Enock Walusimbi, Azizi Kayondo, Patrick Kaddu, Keneth Ssemakula, Benjamin Ochan, Rogers Mato nabalala.\nFUFA emipiira gino egigendereddemu okuzimba ttiimu enavuganya obulungi mu mpaka za Africa Cup of Nations qualifiers ne CHAN qualifiers ezómwaka 2023.


Bukedde Online - Bapasita 10 abasinga obugagga mu Uganda\nBba wa ssenga yankwata olubuto n'abula kat...\nSSANDE ewedde twafulumizza bapasita 10 abasinga obugagga mu nsi yonna, Bannayuganda ne basigala nga beebuuza nti bapasita ba wano bo baavu? KIZITO MUSOKE NE ALI KIZZA bakuleetedde bapasita ba wano 10 abasinga obugagga\nSSANDE ewedde twafulumizza bapasita 10 abasinga obugagga mu nsi yonna, Bannayuganda ne basigala nga beebuuza nti bapasita ba wano bo baavu? KIZITO MUSOKE NE ALI KIZZA bakuleetedde bapasita ba wano 10 abasinga obugagga:\nGary Skinner: Ye nnannyini makanisa ga Watoto agaali gamanyiddwa nga KPC, nga gabunye mu bitundu by’eggwanga ebiwerako.\nAlina amasomero ga pulayimale ne siniya mu bitundu nga; Nakirebe ku lw’e Masaka, e Bbira ku lw’e Mityana, e Lira, Mbale n’awalala.\nKigambibwa nti y’asinga okukung’aanya ssente ennyingi ku Ssande, ng’okusaba bwe kuggwa, emmotoka ya bbanka y’ezinona.\nOkusinziira ku kkampuni ebalirira ebitabo by’ekkanisa eno mu 2006, kkwaaya wa Watoto yafuna obuyambi bwa buwumbi kkumi n’obukadde 500. Ekkanisa era etunda T-Shirt ne DVD nga bayita ku website yaabwe.\nBishop Fredrick Wafula\nBishop Fredrick Wafula: Ye nnannyini Redeemed Gospel Church e Kisaasi. Alina amakanisa agasoba mu 50 okwetooloola eggwanga.\nYe nnannnyini lupapula lw’amawulire oluyitibwa Dynasty. Kigambibwa nti alina emigabo mu kkampuni ya Go-TV era nga y’azimba emirongooti gyayo mu ggwanga.\nAlina kkampuni egula n’okutunda ettaka eya Property Project. Alina yiika z’ettaka 270 e Kibaale Bugonzi, alina yiika 320 e Namayingo mu buvanjuba bwa Uganda.\nDr. Joseph Serwadda:\nY’akulira ekkanisa ya Victory Christian Centre era ng’alina abagoberezi abasukka mu 5000. Alina amakanisa 500 okwetooloola ensi yonna.\nYe nnannyini leediyo ya Impact FM (ya Luganda), Alpha Radio (ya Lungereza), 101.5 (Masaka), 103.7 (Mbale) ne 92.9 (Busoga).\nPasita Robert Kayanja\nPasita Robert Kayanja:\nYe musumba w’ekkanisa ya Lubaga Miracle Centre egambibwa okuba nga y’esinga okutuuza abantu abangi mu buvanjuba bwa Afrika.\nEtuuza abantu 10,0500 ng’okugizimba baakozesa ssente ezisukka mu buwumbi 14. Alina amakanisa ga Miracle Centre agasukka mu 1000 okwetooloola eggwanga lyonna.\nYe nnannyini ttivi ya Miracle TV (Channel 44). Era y’asinga okukuba enkung’aana ez’amaanyi ebweru wa Uganda. Azikuba mu Afrika ne mu Bulaaya.\nNabbi Samuel Kakande\nYe nnannyini kkanisa ya Synagogue of all Nations ku Bbiri e Mulago. Alina yiika z’ettaka eziwera 10 mu Kampala era atera okukuba enkung’aana ez’amaanyi buli mwaka mu kisaawe e Nakivubo.\nY’omu ku bantu abasinga okulima mu ggwanga. Alina yiika za kasooli 500 e Mubende, ez’entangawuzi 650 e Kyankwanzi era mulimi wa wootameroni.\nAlina faamu e Buloba, alina ettaka eriwerako mu bitundu by’eggwanga ebitali bimu. Mu 2009, minisita Hilary Onek yatongoza tulakita ze yali aguze ezirima nga zibalirirwamu obuwumbi busatu.\nTulakita zino ez’omulembe buli emu esobola okulima yiika 400 mu ssaawa emu. Alina ebyalo bisatu e Masindi okuli; Nabyewanga, Nkinzi ne Mugge kw’alimira omuceere.\nPolof. Gilbert Bukenya mu 2010, yamwogerako ng’omu ku bantu abasinga okulima omuceere mu ggwanga bwe yalambula faamu ye.\nPasita Jackson Senyonga\nPasita Jackson Senyonga:\nYe Pasita asinga leediyo ennyingi mu ggwanga okuli; Top Radio, F.M J, Rhino FM e Lira era ye nnannyini Top TV.\nAlina n’amasomero 2 aga Life Academy Primary and Secondary Schools e Seeta n’e Lira. Ye nnannyini kkanisa ya Life Chritian Centre e Bwaise era alina n’amakanisa amalala 30 okwetooloola eggwanga lyonna.\nAlina amaka e Kololo nga gatudde ku yiika 5. Ennyumba ye erimu ebisenge 65. Abeera n’okusaba buli mwaka okukomekkereza omwaka e Kololo.\nAtegeka olukung’aana buli mwaka olukomekkereza omwaka ku kisaawe e Kololo. Ekisaawe kino akipangisa ennaku ssatu nga buli lunaku asasula obukadde 25. Mu nnaku ssatu aba asasudde obukadde 75.\nPolof. Simeon Kayiwa: Ye nnannyini Namirembe Christian Fellowship emu ku makanisa agasinga obukadde mu ggwanga. Alina yunivasite gy’azimbye mu kifo kye kimu era kigambibwa nti agitaddemu obuwumbi obusoba mu butaano okugizimba.\nHerbert Kiwanuka: Ye musumba wa Glory of Christ Church e Kasubi - Kawaala. Alina bbanka ya Glory Saving and Credit, alina eddwaaliro lya Glory Medical Centre. Akola ebikookooma (toilet paper) ze bayita Glory toilet paper. Alina ekifo ekiwummulirwamu ky’azimbye e Bussi ku nnyanja.\nPasita Stephen Senfuma: Ye musumba w’ekkanisa ya United Christian Centre esangibwa e Makerere Kikoni. Alina leediyo eyitibwa Innerman leediyo n’essomero lya Innerman Pre-and Primary School e Makerere. Alina n’ekifo ekirabirira abaana abatalina mwasirizi.\nYe nannyini kanisa ya Bethel esangibwa awaali Pride Theatre ku luguudo lwa Namirembe Road.\nAlina ekkanisa endala gy’ali mu kuzimba e Kajjansi nga ya kalina. Ekifo kya Pride Theatre kyokka kibalirirwa okubeeramu obuwumbi obusukka 30.\nShe Cranes kati erwanira World Cup


Bukedde Online - Sitetimenti ya Kanyamunyu eyawukanidde ddala n'eya muganzi we\nSitetimenti ya Kanyamunyu eyawukanidde ddala n'eya muganzi we\nBasajjabalaba alumirizza Kayihura\nMukulu weebale kuba muyiiya n'otalinda ss...\nOMUKAZI eyabadde n’omugagga agambibwa okukuba omuvubuka amasasi e Lugogo attottodde bye yalabye ng’obutemu buno bukolebwa.\nMu sitetimenti Cynthia Munwangari gye yakoze ku poliisi ya Jinja Road, yasoose kulambika engeri gye yamalamu olunaku ne muganzi we Mathew Kanyamunyu okutuusa ku ssaawa Kenneth Akena we baamukubira amasasi e Lugogo okuliraana Game. Yagambye nti ekyemisana baakirya kikeerezi ku ssaawa 12:00 ez’akawungeezi era baakiriira ku Epiquirine Restaurant e Kololo mu Kampala.\nBwe baamala okulya ekyemisana, Cynthia ne Kanyamunyu baasalawo okudda e Luzira omuwala gye yali asula wabula baba bagenda, Kanyamunyu n’afuna essimu okuva ew'omuntu gw'akolagana naye mu bizinensi. Cynthia yagamba Kanyamunyu bakyuse ebifo olwo omuwala n’adda ku ‘siteeringi’ kubanga omusajja yali ku ssimu ate ng’ebyogerwa bitutte akaseera kawanvu.\nCynthia yasimbula emmotoka n'avuga ng’ayita ku kisaawe e Kololo okukkirira ku nkulungo ya Kati Kati okugatta ku Lugogo Bypass badde ku Jinja Road boolekere Luzira. Mu kiseera ekyo obudde bwali bukunidde. Cynthia agamba nti bwe yatuuka emmotoka we ziwetera okudda e Kampala (mu maaso ga Kyadondo Rugby Club), mmotoka eya langi eya bbulu omukwafu entono nnamba UAU 725G n'ebatomera ku bbampa y'emmotoka yaabwe ekika kya Toyota Prado TX nnamba UAW 548N.\nEmmotoka eyabakoona ng’ebava mu mbiriizi yabayitako n’eyimirira mu mmita nga ttaano mu maaso. Agamba nti yalaba omusajja ng’ava mu mmotoka eyabatomera era yatambula adda ku ludda olutali lwa ddereeva.\nKanyamunyu eyali yaakava ku ssimu nti naye yaggula oluggi n’atandika okwogera n’omuvubuka ku kibaddewo. Cynthia nti yali tannava mu mmotoka, yawulira ekibwatuka era amangu ago n’alaba omuvubuka ng’agwa ku ttaka nga bw’alaajana.\nMu kaseera ako Kanyamunyu yayingira emmotoka kyokka Cynthia bwe yamubuuza ekituuseewo n’amugamba nti kirabika abantu ababalondoola be bakubye omuvubuka essasi. Ebya Kanyamunyu bikyukamu Mu sitetimenti ya Kanyamunyu, agamba nti abasajja abaava mu mmotoka baali babiri era alambulula nti\n: "Nnalaba abasajja babiri nga bava mu mmotoka ne batambula nga bajja awali eyaffe ne batuukira ku luggi lw'omusaabaze ne balukikiitanya lweggule era oluvannyuma ne lweggula ne nfuluma ne tutandika okukaayana." Nti yawulira essasi ly’atamanyi gye lyava era mu kutya okungi, n’adda mu mmotoka ng’alaba essasi likubye omuvubuka agudde ku ttaka alaajana.\nKanyamunyu yagasseeko nti: "Wakati ng’omuvubuka alaajana, munne gwe yali avudde naye mu mmotoka yadduka n'abulawo era nange ne ntya ne nzira mu mmotoka yange wabula ng'omusajja ali wansi aboyaana ne tusooka tubikubyamu ne Cynthia kubanga twali tetuyinza kumuleka afe." Nti beewuunaganya oba bakubire poliisi ya Jinja Road oba Kira Road essimu naye ne basooka basalawo okumutwala mu ddwaaliro lya Victoria Medical Center e Kamwokya okuliraana ekitebe kya Bungereza mu Uganda wabula ne babagamba nti yeetaaga kwongerwayo kwe kumutwala mu ddwaaliro e Nakasero wabula ng'obusenge bwali bujjudde.\nKanyamunyu agamba nti, abasawo e Nakasero baamuteeka ku nninga annyonnyole n'ababuulira ebyali bibaddewo era waayita eddakiika ttaano zokka nga baakatuuka e Nakasero n'aba famire ya Akena ne batuuka. Abasawo baasalawo Akena okumwongerayo ku Norvik awaali ekifo ky'abali obubi ekyali tekijjudde era eno poliisi y'e Wandegeya gye yakwatira Kanyamunyu ne Cynthia oluvannyuma ne batwalibwa ku poliisi ya Jinja Road wabula nga bbo bagamba nti baali bayamba buyambi muntu.\nEra ku Norvik ng’atandise okujjanjabwa, Akena we yaddiramu ku maanyi n'ategeeza muganda we John Nyeko nti omusajja eyali amututte mu ddwaaliro (Kanyamunyu) ye yali amukubye amasasi mu lubuto. Omwogezi wa poliisi mu ggwanga, Andrew Felix Kaweesi yagambye nti ebigambo omugenzi bye yayogedde ng’afa baakubikozesa ng’obujulizi kubanga bya mugaso nnyo mu kunoonyereza okugenda mu maaso.\nAB OOLUGAN DA LWa ake na BA KAAY E Nga beegattiddwaako abakulembeze okuva mu Acholi, abooluganda lwa Akena baalaalise nti tebagenda kuweera okutuusa ng’amazima gavuddeyo. Akena yaziikiddwa eggulo e Kitgum era abakulembeze mu Acholi ne basalawo okusisinkana abapoliisi abali mu musango guno ku poliisi ya Jinja road olwaleero babayitiremu obulumi bwe balimu, n’okukakasa nti omusango gukwatibwa bulungi.\nOmuduumizi wa poliisi, Gen. Kale Kayihura yasisinkanye aba famire ya Akena ng'okuziika kuwedde mu disitulikiti y'e Kitgum n'abasuubiza okugoberera omusango guno okukakasa nti gukwatibwa mu mazima n’obwenkanya. KANYAMUNYU MU SAJJA WA FAMI RE Eggulo, twatuuseeko mu maka ga Kanyamunyu g'abadde apangisa e Butabika mu 'The Royal Palms Estate' okuliraana essomero lya Gems Cambridge International School.\nOmuntu omu ataayagadde kumwatuukiriza mannya mu 'The Royal Palms' Kanyamunyu mw'asula yagambye nti, Kanyamunyu musajja mufumbo alina omukyala n'abaana basatu abasomera ku Gems Cambridge, Kyokka yagasseeko nti, bulijjo bamulaba era abayitako naye endabirwamu za mmotoka ye zibeera nseese nga zikoonye waggulu era tatera kubaako muntu yenna gw’anyega.\nKANYAMUNYU Y'ANI :\nl Yasomera mu Kings College Budo ne Ntare School e Mbarara. l Emirimu gye yagitandikira mu kkampuni ya TNT ng'ayambibwako Winnie Byanyima agambibwa okubeera kizibwe we era ye yamusemba okufunayo omulimu.\nl Eyo gye yava okwegatta ku kkampuni ya Fedex ne DHL zonna ezitambuza ebitereke n'oluvannyuma n’akola kkampuni eyiye eya Quantum Express Logistics nayo etambuza ebitereke mw’ayise okugaggawala.\nAgasirwe alumirizza Kayihura okuwa Kitatta abaserikale okumukuuma


Ebyabavubuka abafiira e Kuwait biranze, Col. Nakalema abiyingiddemu – Watchdog Uganda\nBekalaze ku kkono eyafiira e Kuwait, ne Lt. Col. Edith Nakalema\nEKITONGOLE ekinonyereza ku bulyake okuva mu maka g’obwaPulezidenti ekikulemberwa Col. Edith Nakalema saako ne Poliisi batandise okunonyereza ku ku mbeera abavubuka 3 abaali baagenda okukuba ekyeyo mu Ggwanga lya Kuwait gye baafuddemu.\nKigambibwa nti abavubuka okuli Mujjuzi John Torres, Charles Bekalaze ne Kiwanuka Moses baakukusibwa ne batwalibwa mu ggwanga lya Kuwait mu mwezi gw’okutaano omwaka guno, era ne bafa nga baakamalayo omwezi gumu gwokka.\nEmirambo gya 2 gikomezeddwawo ku butaka emisana gya leero, ate ogwa Kiwanuka gukomezebwawo nkya wakati mu kwemulugunya okuva mu benganda zaabwe wamu ne mikwano, kubanga ekyabasse mpaawo akimanyi.\nAb’enganda za bagenzi bagamba nti amangu ddala nga bawulidde amawulire g’okufa kwa Bekalaze ne Mujjuzi baagezaako okutuukirira ekitongole kya Spotlight Recruitment Inte rnational,nga kino kye baayitamu okugenda mu Ggwanga lya Kuwait, nti kyokka tewali abalulu kye baakolawo okujjako okubabuzabuza okutuusa bwe baatukiridde akulira ekitongole ekilwanyisa obulyi bwe nguzi mu maka g’obwaPulezidenti wiiki ewedde be babayambye.\nCol. Nakalema yasitukiddemu era naakwata abakulira ekitongole kino, era ne baggulwako emisango egy’ekuusa ku kukukusa abantu mu bumenyi bwa mateeka, era ne batongoza ne kawefube w’okunonyereza ekyaviiriddeko abavubuka bano okufa.\nGye buvuddeko ekitongole ekikulirwa Col. Nakalema kyatongoza kawefube w’okunoonyereza ku ma kkampuni agatwala abantu ebweru, kubanga baali bakizudde nti agamu tegaalina bisanyizo bibakkiriza kukola mirimu.


Enkusu – ekinyonyi ekirina omukwano ogwékimmemmette – CBS FM\nEnkusu – ekinyonyi ekirina omukwano ogwékimmemmette\nEnkusu kye kimu ku binyonyi ebisinga okuyiggibwa mu ttale nókukusibwa, naddala ekika ky’Enkusu ekiyitibwa African Grey Parrot.\nEnkusu mu lungereza eyitibwa Parrot, nga munsi yonna ,mulimu ebika byénkusu 20, wabula nga ku lukalu lwa Africa kuliko ebika 6, naye ngékisinga okumanyibwa kye kya African Grey parrot.\nAfrican grey parrot ebeera yakikuusikuusi ngériko ekyensuti ekya langi emyufu. Wabula zzo enkusu ezisangibwaq ku ssemazinga endala zibeera ne langi nnyingi omuli eza kiragala, emyufu eza bbululu, kyenvu enzirugavu, entobeketobeke néndala.\nWano mu Buganda Enkusu muziro era ng’abagweddira bazukkulu ba Ssenkusu e Ssonja – Buvuma.\nAkabbiro kabwe Namuggala, ng’eno ebeera Mpaffu Enkusu gyeba eriddeko netagimalaawo.\nOmubala gwabeddira e Nkusu guvuga nti: Kyana ky’enkunsu kirya kyegiringijja kekakitanda n’ekigwa ku ttaka tekidda waggulu.\nEnkusu kinnyoyi kisinga kubeera mu miti.\nKiwomerwa nnyo ebidoododoodo, emmere ey’ensigo saako ebibala ebimu n’obuwuka obutonotono.\nEkitongole ekirondoola omuwendo gw’ensolo z’omunsiko ekya IUCN kiraga nti mu nsi yonna ziri wakati wa 40,000 – 100.000\nBuli ng’ennaku z’omwezi 31st May, abalondoola obutonde bwensi balukuza nékigendererwa kyókwongera okulondoola ebizikwatako, nókusomesa abantu obukulu bwokuzikuuma zireme kusaanawo.\nKigambibwa nti Olukalu lwa Asia lw’erusinga okwenyigira mu muze gw’okukusa Enkusu nga baziggya mu Africa.\nEbyoya byénkusu ebimyufu aba Asia babikozesa nnyo mu kusinza kwenzikiriza ez’enjawulo.\nEra bakkiriza nti olw’okuba enkusu zino ekika kya African Grey Parrot ziyeeyereza bulungi amaloboozi g’abantu, nti era ekyo kigawa amaanyi okuwonya eddwande ez’abantu abatayogera bulungi!\nNg’ogyeko okuba nti Enkusu eky’okuyeeyeereza amaloboozi g’abantu kyesinga okumanyibwako – waliwo ebintu ebirala bingi ebyewunyisa ku Nkusu;-\nEnkusu ebeera n’omubeezi omu okutuusa okufa, ate singa afa ekungubaga nnyo.\nEnkusu tekoma ku kyakulabika bulungi olwa langi zaayo ez’ekikuusikussi n’emyufu ku kyensuti – neneeyisa yaayo nnungi.\nEnkusu kinyonyi ekikolagana obulungi nébinaabyo, era bibeera mu bibinja ebikunukkiriza 1000.\nEnkusu esobola okuwangaala okusussa emyaka 65 egyóbukulu.\nEnkusu bweweza emyaka 4, ngéfuna omubeezi waayo gwebeera naye lubeerera.\nEnkusu enkazi bwezibiika amagi gaazo nga gano gabeera wakati wa 3 – 5, ensajja ekola butaweera okugisombera emmere okutuusa ngámagi gaaluddwa , nga nóbwana buwezezza wakiri emyezi musanvu oba munaana.\nShellona Namakuwa owa Uganda Wildlife Authority ngázannyikiriza enkusu\nEnkusu zisobola okukuumibwa mu maka gábantu, wabula nga zisinga kweyagalira mu bibira.\nEnkusu ezikuumibwa awaka singa zibeera zirabiriddwa bulungi, zigwa mu mukwano era nezaagala nnyo abantu abazirabirira, nezeerabirira ddala nkusu zinewaazo.\nShellona Namakula omu kubasomesa ku by’obutonde ku Uganda Wild life Authority oba Zoo e Ntebe, agamba nti okuweweeta Enkusu mu bifo omuli wansi w’ebiwawaatiro byayo , ekyensuti kyayo wekikoma saako n’ekifuba, bigisanyusa nnyo, wabula nga tekisaanye kukolebwa.\nEnkusu Kinyonyi kigezi, era kyekimu ku bisinga okujaagaza abantu nebagikuumira mu maka gwabwe saako okuzikukusa.\nWabula olwókwagala okukikuuma n’emijiji egirijja gikirabeko, kisaana kirekebwe mu bibira gyekisinga okweyagalira nókukuuma obutonde bwakyo mwekiwangaalira.\nBisakiddwa: Diana Kibuuka


Bukedde Online - Omuliro gusaanyizzaawo emmaali y''abasuubuzi e Bwaise\nAbasuubuzi b'oku Kaleerwe balwanye\nAb'oku bizinga basabye ku by'entambula\nAdded 5th January 2012\nABASUUBUZI n’ababazzi e Bwaise basigadde mu biwoobe oluvannyuma lwa nnabbambula w''omuliro okuddamu okukwata ekifo webakolera ne gusaanyaawo mmotoka n’ebintu ebirala ebibalirirwa mu bukadde bwa ssente.\nABASUUBUZI n’ababazzi e Bwaise basigadde mu biwoobe oluvannyuma lwa nnabbambula w'omuliro okuddamu okukwata ekifo webakolera ne gusaanyaawo mmotoka n’ebintu ebirala ebibalirirwa mu bukadde bwa ssente.\nBino byabaddewo ku Lwokuna ku ssaawa 7.00 ez’emisana omuliro bwegwasaanyizzaawo ebintu by’abasuubuzi mu Industrial Area zooni e Bwaise.\nAbajaasi , poliisi ezikiza omuliro n’abantu baabulijjo bonna beenyigidde mu kuzikiza omuliro guno ogwamaze essaawa 2 nga gukyayaka.\nMu bintu ebyayidde mulimu emmotoka nnamba UAH 603B eya Twaha Sonko abadde gye yabadde amaze okutikkako empumbu. Ebirala ebyayidde mwabaddemu ebyuma bye bakozesa mu kubajja n’okuwunda ebibajje, embaawo ezibalirirwa mu bukadde bwa ssente ,emifaliso n'ebibajje bya bakasitoma bye baababdde bamalirizza byonna ebyasirikidde mu muliro.\nOmu ku basuubuzi Twaha Sserwadda yagambye nti kiteeberezebwa nti omuliro gwavudde mu kayumba ka munnaabwe Muhamad Abbas eyabadde agenze okusaala ku muzigiti gwa Biral e Bwaise okumpi ne webakoleera “Nalabye omusajja eyafubuttuse mu kayumba ka Abbas n’akasuka akafaliso akaabaddeko omuliro ebweru mu luguudo kyokka ssaamutaddeko nnyo birowoozo. Oluvannyuma nagenze okulaba nga gy'akasuse akafaliso wakutte omuliro ogwalanze ne gukwatiramu n'emifaliso emirala egyabadde okumpi ne gulanda.” Serwadda bweyagambye.\nYagambye nti baagezezzaako okuzikiriza omuliro ne gubalemerera mmotoka ya Poliisi we yatuukidde ng’ebyamaguzi by'abasuubuzi bingi bimaze okusaanawo.\nAbasuubuzi n'abatuuze baanenyezza Poliisi ezikiza omuliro olw'okulwawo okutuuka mu kifo ekyavuddeko omuliro okusaasaanira mu bifo ebiwera ne gusanyaawo emmali y'abasuubuzi.\nGuno mulundi gwa 12 ng'akatale k'e Bwaise kakwata omuliro.\nPoliisi ezikiza omuliro ng'eyambibwako abatuuze okuzikiza omuliro ogwasaanyizzaawo emmaali y'abasuubuze mu katale e Bwaise. Ekif: Sarah Zwedde\nAbasuubuzi nga bali ne poliisi ezikiza omuliro ku kibanda ky'embaawo omuliro wegwatandikidde gumale gubune akatale konna. Ekif: Sarah Zawedde\nAbamu kubadduukirize nga badduka amazzi poliisi ge yabadde ekozesa okuzikiza omuliro. Ekif: Sarah Zawedde\nEmmotoka eyabadde ettisse empumbu y'embaawo ku kibanda omuliro wegwatandikidde nayo omuliro gwagizingiddemu n'ebengeya. Ekif: Sarah Zawedde\nOmu ku badduukirize ng'alaga eggaali maanyigakifuba eyakutte omuliro. Ekif: Sarah Zawedde\nAbatuuze nga batunuulira poliisi ezikiza omuliro. Ekif: Sarah Zawedde\nMuzzukulu wa Saleh akoze akabaga n'okutongoza olutambi lwe\nChameleone k'agoba ku muwala wa Saleh kakulu


Omusaale Waffe — Ellen G. White Writings\nAmatu mangi gawulira ebigambo eby’ekisa ebiyita nti, “Mujje gyendi,“—okuyita okwo okw’Omulokozi omusasizi era ow’omutima ogwagala bonna ababula okuva ku Katonda; mu mitima gy’abangi, abeetaagira ddala obuyambi obusangibwa mu Yesu, mubaamu okwanukula okwangu okudda mu nnyumba ya Kitaabwe. Era ekibuuzo kya Tomasi kiddibwamu emirundi mingi nti, “Tuyinza tutya okutegeera ekkubo?” Ennyumba ya Kitaffe erabika nga eri wala nnyo, era ekkubo lirabika nga zibu era libusibwabusibwa. Madaala ki agakulembera okuddayo eka? OW 6.1\nErinnya ly’ekitabo kino litegeeza obubaka bwakyo. Kiraga ku Yesu nga ye yekka ayinza okusisinkana okw’etaaga kw’omuntu, kikulembera ebigere by’oyo abuusabuusa era ayimiridde “ku kkubo ery’emirembe.” Kikulembera anoonya obutukirivu n’empisa ezituukiridde, mu madaala, mu kkubo ery’obulamu Obukristayo, okutuuka ku mukisa ogutuukiridde ogufunibwa mu kujemulukukira ddala okw’omuntu okwesiga ekisa okutakyukakyuka n’okwesiga amaanyi agakuuma aga Mukwano gw’aboonoonyi. Okuyigiriza okusangibwa mu kitabo kino kugumizza bangi n’okubawa essuubi abeeralikiridde, era kuyinzisissa bangi abagoberera Mukama waffe okutambulira mu bigere by’Omukulembeze waabwe. Era kisuubirwa nga kijja kutwala obubaka bwe bumu eri abangi abalala abeetaga obuyambi bwe bumu. OW 6.2\n“Kkiriza ekkubo lirabike eyo\nAmadaala agatuuka mu ggulu.” OW 6.3\nYakobo yali bw’atyo, bwe yali ng’alumwa olw’okutya nti ekibi kye kimwawudde okuva ku Katonda, yagalamira wansi awummule, “n’aloota ekirooto, era laba amadaala agaasimbibwa ku ttaka, n’entikko yaago ng’etuuse mu ggulu.” Okugattibwa kw’ensi n’eggulu kwamubikkulirwa mu ngeri eyo, oyo eyali ku ntikko y’amadaala n’amutegeeza ebigambo eby’okugumya n’essuubi. Ka okwolesebwa okw’omu ggulu kuddirwemu bangi nga basoma ebigambo bino eby’ekkubo ery’obulamu. OW 6.4\nPUBLISHERS. OW 6.5


Bukedde Online - Ssewanyana awadde poliisi bwiino ku Magogo\nBasiponsa ba ManU beecanze\nVipers esandabudde Express 3-0\nOluvannyuma lwa FIFA okutaliga Moses Magogo okumala emyezi 2 nga te yeetaba mu mupiira n'okumutaanza obukadde 37 olw'okutunda tiketi ze yalina okugaba ensonga ze zeyongedde okulanda.\nSsewanyana (ku kkono) ne munnamateeka we Allan Mulindwa ku kitebe kya CIID.\nOMUBAKA wa Makindye West, Allan Ssewanyana yeeyanjudde ku kitebe kya bambega ba poliisi e Kibuli n’abawa bwiino alumiriza engeri pulezidenti w’ekibiina ekifuga omupiira ekya FUFA, Moses Magogo gye yatundamu tiketi za World Cup.\nOkugenda yasoose kuyitibwa poliisi ng’eyagala agiyambeko okubawa obujulizi ku musango gwe yawawaabira Magogo mu 2017 nga yeemulugunya ku ngeri gye yatundamu tiketi z’okulaba World Cup ya 2014, ezaalina okuweebwa Bannayuganda.\nYawerekeddwako munnamateeka we, Allan Mulindwa ng’ekibuli baatuuseewo ku ssaawa munaana ez’omu ttuntu era nga baamazeeyo essaawa namba.\n"Okumpita wano kinnyambye nnyo okukakasa Bannayuganda nti amateeka ga Uganda nago galina okukola. Tetuyinza kukkiriza buli bwanguzi ,obulyake n'obubbi okukolebwa nga tulaba ,abazungu batulaga nti omusajja mubi ate ffe lwaki tumuleka," Seewanyana bwe yategeezezza.\nMagogo mu kiseera kino ali ku kkoligo lya myezi ebiri nga teyeetaba mu nsonga za mupiira gwonna n’okuliwa obukadde bwa Uganda 37 olw’okwenyigira mu mivuyo gy’okutunda tiketi. Ekibonerezo kyamuweereddwa ekibiina ekifuga omupiira mu nsi yonna ekya FIFA.\nOMUBAKA wa Makindye West,


Lwaki Wandisomye Bayibuli?\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cakchiquel (Western) Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Nnali ndowooza nti Bayibuli nzibu okutegeera.”—Jovy\n“Nnali ndowooza nti Bayibuli tenyuma kusoma.”—Queennie\n“Nnali ntidde okusoma Bayibuli olw’obunene bwayo.”—Ezekiel\nWali olowoozezza ku ky’okusoma Bayibuli naye n’otya okugisoma olw’ensonga ezifaananako ng’ezo waggulu? Abantu bangi bakaluubirirwa okusoma Bayibuli. Watya singa okimanya nti Bayibuli esobola okukuyamba okufuna essanyu mu bulamu? Oba watya singa okimanya nti waliwo ebiyinza okukuyamba okunyumirwa okugisoma? Ekyo kyandikuleetedde okwagala okugisoma?\nLowooza ku ngeri abantu abamu gye baganyuddwa mu kusoma Bayibuli.\nOmuvubuka ayitibwa Ezekiel agamba nti: “Nnali ng’omuntu avuga emmotoka naye nga tamanyi gy’alaga. Naye okusoma Bayibuli kunnyambye okuba n’ekigendererwa mu bulamu. Bye nsoma mu Bayibuli binnyamba nnyo.”\nOmuwala ayitibwa Frieda agamba nti: “Nnakolanga ebintu nga sisoose kulowooza ku binaavaamu, naye okuva lwe nnatandika okusoma Bayibuli nnayiga okuba omwegendereza. Kino kinnyambye okukolagana obulungi n’abalala, era kati nnina emikwano mingi.”\nOmukyala ayitibwa Eunice atemera mu myaka 50 egy’obukulu agamba nti: “Bayibuli ennyambye okweggyamu emize emibi ne nfuuka omuntu omulungi.”\nOkufaananako abantu abo n’abalala bangi, naawe ojja kuganyulwa nnyo bw’onoosoma Bayibuli. (Isaaya 48:17, 18) Bayibuli esobola okukuyamba okusalawo mu ngeri ey’amagezi, okufuna emikwano emirungi, okumanya eky’okukola ng’olina ebikweraliikiriza, n’ekisinga obukulu, esobola okukuyamba okumanya ebikwata ku Katonda. Amagezi agali mu Bayibuli gava eri Katonda. N’olwekyo, bwe tugakolerako tuganyulwa nnyo, kubanga Katonda tasobola kutuwa magezi mabi.\nOkusoboka okufuna emiganyulo egyo, kiba kikwetaagisa okutandika okusoma Bayibuli. Biki ebinaakuyamba okunyumirwa okugisoma?


Bakulu, mututeeramu ddi mu kintu naffe tuvugemu?...\nEBYA Tonny Ssempijja tebiggwa. Ennaku zino bw’omukubira essimu adda mu kukolima nga yeekokkola abategesi b’ebivvulu b’azze alwanirira okumuyitamu.\nOmanyi Ssempijja ye mukwanaganya w’ekibiina kya UMP-NET ekigatta abategesi b’ebivvulu, bannannyini bifo ebisanyukirwamu n’abayimbi era yazze okulemberamu abantu bano okugenda ewa Gen. Saleh oluvannyuma eyabatuusa mu State House ewa Pulezidenti Museveni okwanja ebizibu byabwe.\nKyokka olugendo olwasembayo ebintu we byatandikira okumwonoonekera abantu ab’enjawulo mu kisaawe ky’okuyimba ne katemba ne batandika okumukuba amagi amavundu ne batuuka n’okumuyita bbulooka wa buli kintu ne bamulangira n’okutta ekisaawe ky’okuyimba.\nOlw’okuba ddiiru yali agigusizza, Pulezidenti yakkiriza okubawa akawumbi kamu n’obukadde 800. Kyokka obubonero bwe bugenze bulaga nti ssente zigenda kuvaayo, Ssempijja ne bongera okumukuba ekikono era gye byaggweeredde nga baziyisizza ku akawunti z’abategesi b’ebivvulu.\nObwedda buli amukubira essimu ng’akolima nga bw’agamba ndi wano ntudde ku Pope Paul nninda basajja bampe ku ssente naye tewali annyega. Kyokka waliwo atugambye nti yafunye ssente ate abalala ne bamulangira okwogera ennyo n’oluusi n’ava ku mulamwa


Bukedde Online - Yaaya azadde omwana mu bboosi we n'amusuula mu kaabuyonjo\nYaaya azadde omwana mu bboosi we n'amusuula mu kaabuyonjo\nNuliati Nabaweesi 18, agamba nti olumu yali ali mu kisenge kye nga yeebase, bboosi we n’amusooberera n’amukozesa era kirabika ku lunaku olwo lwe yafuna olubuto n’atakimanya.Yannyonnyodde poliisi nti abaddenga afunamu obugonvugonvu ebiseera ebimu naye nga takimanyiiko nti alina olubuto.\nOmwana eyazaaliddwa. Ku ddyo ye Yaaya Nuliat Nabaweesi\nYAAYA bwe yazadde omwana, yagumye n’amusuula mu kaabuyonjo n’alowooza nti yabadde amusse.\nOluvannyuma poliisi yamukutte n’alaajana nti, “Ekituufu omwana wa bboosi nga mbadde ntya mmami (muka bboosi) okummanya”, omuwala bwe yategeezezza.\nBino byabadde ku kyalo Bulamu okumpi ne Kasangati ku lw’e Gayaza mu maka ga Mw. Geofrey Kaweesi.\nKaweesi yannyonnyodde nti yakomyewo ku Lwokuna ekiro ku ssaawa nga ttaano ng’atamidde n’ayingiza mmotoka mu ggalagi nti kyokka yabadde ava mu ggalagi n’ayita ku mulyango oguyingira mu kisenge ky’omukozi kwe kulinnya mu bintu ebyabadde biseerera yagenze okwetegereza nga musaayi.\nYabuuzizza omukozi omusaayi gye gwabadde guvudde n’amutegeeza nti yabadde afunyeemu obuzibuzibu mu lubuto.\nKaweesi agamba nti yagenze emmanju mu kaabuyonjo kyokka yabadde yaakatuukayo n’awulira omwana akaabira wansi mu kaabuyonjo kwe kufuluma mangu n’akubira poliisi ezikiriza omuliro eyazze mu bwangu abaserikale ne bayanguwa okunnyululayo omwana.\nBaamututte e Mulago gye baatandikiddewo okumujjanjaba embeera n’egenda ng’etereera.Kaweesi agamba nti omukozi ono babadde naye ekiseera kitono kyokka tebamulabangako na lubuto lwonna era kyamwewuunyisizza okuzaala omwana n’amusuula mu kaabuyonjo.\nAgamba nti olw’okuba gwe mulundi gwe ogusooka okubeera olubuto, obubonero bwalwo bwonna abadde tabumanyi ne lutuuka okukula nga tamanyi nti mweruli.Agamba nti ekiseera kyatuuse n’awulira obulumi nga bususse ate nga mu nnyumba yabaddemu omu.\nYawulidde ng’ayagala okugenda emmanju era bwe yagenze mu kaabuyonjo okusitama yagenze okuwulira ng’omwana avaayo ng’agwa mu kaabuyonjo era ng’akaaba.\nYatidde nnyo kubanga yabadde takimanyi nti alina omwana. Yasazeewo omwana ono okumuleka mu kaabuyonjo afiiremu kubanga yabadde akimanyi nti omuntu yekka gwe yali yeegasseeko naye ye bboosi gwe yabadde tayinza kugamba bya mwana ng’atya mukama we muka nnyinimu eyamuleeta ku mulimu.\nMukyala Kaweesi, Lydia Nalukwago agamba nti bino we byagwiriddewo teyabadde waka, yabadde agenze waabwe kuziika nti kyokka yabadde tannava waka, omuwala ono yamutegeezezza nga bw’awulira obulumi mu lubuto kwe kumulagira anoge ku mujaaja anyweko nga bw’amuleetera amakerenda amire.\nPoliisi oluvannyuma yaggye omuwala mu kaduukulu ka poliisi n’emutwala mu ddwaaliro okuyonsa ku mwana we ng’abasawo bwe bagenda mu maaso n’okumujjanjaba.\nWabula omu ku bapoliisi e Mulago yagambye nti beekengedde omuwala ono bwe baamuwadde omwana we amuyonse kyokka ne bamusanga ng’alinga agezaako okumutulugunya ekiraga nti akyalina ekigendererwa eky’okumutta nti era bamutambulizaako nnyo amaaso okulaba nti tatuusa bulabe ku mwana.\nPoliisi yategeezezza nti egenda kulinda omwana ono aweze emyezi ebiri egy’obukulu bamuggyeko omusaayi ne Kaweesi bamuggyeko omusaayi gukeberebwe okukakasa oba ye kitaawe wa bebi omutuufu ng’omukozi bw’alumiriza.\nWabula Kaweesi yagambye nti ebigambo by’omuwala by’ayogera talina ky’abimanyiiko kubanga awaka abadde yaakamalawo ekiseera kitono noolwekyo by’ayogerako tabimanyi era tebikwatagana na kiseera ky’amaze ng’abakolera.\nOmuwala ono yagguddwaako omusango gw’okugezaako okutta omuntu oguli ku fayiro nnamba 02/08/01/2016 ku poliisi y’e Kasangati.\nAleese omusiguze mu kisenge kya bba ne beesanyusa\nAkutte mukazi we n'omusiguze mu buliri bwe


Kkampuni ya Bus eya Gaagaa egiddwako license okumala omwezi gumu - Radio Simba, The Best Luganda Station in the World !\nKkampuni ya Bus eya Gaagaa egiddwako license okumala omwezi gumu\nMinisitule y’ebyentambula mu ggwanga nga eyita mu Kitongole kyayo ekivunaanyizibwa kukugaba License z’okusaabaza abantu mu ggwanga ekya Transport Licensing Board (TLB) eragidde Kkampuni ya Bus eya Gaagaa egibweko License okumala omwezi gumu omuli obubenje omufiiridde abantu abawerako.\nWinstone Katushabe, nga ono ye Ssaabawandiisi wa Transport Licensing Board yagambye nti batudde ne basalawo okuyimiriza license ya Kkampuni eno era nga balagidde Kkampuni eno okuzaayo ba Ddereeva baayo okutendekebwa wamu n’okubagezesa okulaba oba basobola okuvuga emotoka ey’abantu 67 nga tebanaddamu kuvuga.\nKatushabe yagambye nti kino tekigenda kukoma ku Kkampuni ya Gaagaa yokka wabula ne Kkampuni endala zakuyita mu nkola y’emu era nga bagenda kuteeka obuuma obulondoola bus zino okumanya gyezitambulira na ku misinde ki.\nAbatuuze bazibye oluguudo lwa nfuufu ebatta – Nansana\namataba gagoyezza abo mu kisenyi


Bukedde Online - Suzuki Alto: Kati y'emmotoka esinga okukekkereza amafuta\nAbaagala pamiti bamaze wiiki nga bazisimbira ennyiriri\nBaddereeva balaze Kagina obufere obuli ku ...\nEMBEERA y’ebyenfuna gye yeeyongedde okutabuka, abantu nabo gye beeyongedde okuyiiya amagezi agakekkereza ssente kyokka ne basigala nga bali mu bulamu obweyagaza.\nSuzuki Alto nga bw’efaanana.\nBatono ku bavuzi b’emmotoka abanyumirwa okugula amafuta amangi kyokka olw’okuba nti basangibwa tebalina kyakukola, bawalirizibwa okugagula. Eno y’ensonga lwaki emmotoka ekika kya Suzuki Alto etandise okufuuka ey’ettunzi mu Uganda.\nEmmotoka eno, ya cc650 kwe kugamba nti ggwe avuga Raum, Fun Cargo oba Spacio w’oteeramu 10,000/-, ye owa Suzuki Alto ateekamu 3,000/-. Kitegeeza nti osobola okuva e Seguku ku lw’e Ntebe okutuuka mu kibuga ng’onywedde 4000/- zokka.\nAbakyala bagyettanidde lwa kukekkereza. Mu kaseera kano, kumpi buli lw’olengera emmotoka eno, mukyala y’aba agivuga nga bwe kiri ku Spacio, Raum oba Fan Cargo.\nKu ntandikwa y’omwaka guno, Suzuki Alto yalondeddwa e Bungereza nga emmotoka esinga okunywa amafuta amatono ku zonna eziri ku luguudo.\nCharles Kamunvi, akulira ekibiina ky’abayingiza emmotoka mu ggwanga era nnannyini Auto Link Uganda agamba nti emmotoka ekika kino erina emigaso njolo. Kamunvi agamba nti ng’oggyeeko eky’okuba nti enywa bwendo, nnyangu ya kupaakinga.\nEnsangi zino, emmotoka ennene zisumbuyibwa okupaakinga naddala mu Kampala olw’ebbula ly’ebibangirizi naye bw’oba ofunye akamotoka nga ako osobola okupaakinga mu kifo kyonna.\nKamunvi agamba nti sakabuzooba yaako bw’okagula ng’ekyali nnamu, oyinza okumala akaseera ng’emmotoka yo teyonoonese kuba eba nnyangu ya kulabirira.\nKyokka Kamunvi alabula abo abaagala okugigula nti balina okwegendereza kubanga sipeeya wa Suzuki si mungi nga wa mmotoka za Toyota.\n“Ekizibu kyokka ky’oyinza okusanga ng’ogifunye kya sipeeya waayo. Amaduuka agatuusa sipeeya wa Suzuki matono era oyinza okukaluubirizibwamu.” Kamunvi bw’agamba.\nBw’oba ovuga lugendo luwanvu, Suzuki Alto gyesonyiwe. Olw’okuba nti zirina yingini ennafu, emmotoka ekika kino ziba tezisobola bulungi hhendo mpanvu.\nEwuguka mangu nga ssinga emmotoka ennene nga bbaasi zikuyisa ku sipiidi, emmotoka yo esobola okuwuguka.\nExpress FC esisinkanye Lweza eri ku ffoomu\nPAM Awards zibaddemu ebinene\nAmansudde nga Jamal atongoza â€˜Abakazi baziraâ€™\nEbyana biraze Jamal â€˜laavuâ€™


Omusirikale wa UPDF akubiddwa ejjinja ku mutwe - Radio Simba, The Best Luganda Station in the World !\nOmusirikale wa UPDF akubiddwa ejjinja ku mutwe\nOmusirikale wa UPDF abadde aleeteddwa okukuuma emirembe mu kulonda kw’aba ssentebe mu District ye Lira, Ireda Central Park mu Central division akubiddwa ejjinja nerimwasa omutwe. Bino byonna biguddewo oluvannyuma lw’abavunaanyizibwa ku by’okulonda okulwawo okutandika okulondesa abantu nebatandika okwegugunga.\nAbatuuze bagamba nti omu kubesimbyewo Moses Eyen Independent okusaba abantu okuva mu bitundu ebirala bajje bamulonde.\nAbasirikale ba Poliisi n’aba UPDF baleeteddwa bunambiro okukakanya abatuuze ababadde bataamye obugo era nebabakubamu n’omukka ogubalagala wabula omu ku batuuze nakasukira omusirikale wa UPDF ejjinja erimwasiza omutwe.\nOwa People Power awangudde obwa Guild President ku Muteesa 1


Bukedde Online - Kulubya aziikiddwa mu bitiibwa\nOlutalo lw'okusikira Bobi Wine\nTemwetundako ttaka - Omulangira Nakibinge...\nAdded 1st September 2019\nAbafamire y’omugenzi Kulubya mu kusaba. Ku ddyo mu gaalubindi ye Amelia Kyambadde ate mu katono ye mugenzi Kulubya.\nOMWANA w’omwami Ssenseko Kulubya aziikiddwa mu kitiibwa wakati mu b’ekika ky’Empeewo okukukkuluma ku ky’okulaga omusika ng’olumbe terunnayabizibwa.\nAziikiddwa ku biggya bya bajjajjaabe e Kabuwambo - Busuubizi mu munisipaali y’e Mityana ne bamutendereza okuba omuntumulamu, omugabi, muyonjo era n’okwagala Obwakabaka bwa Buganda.\nOmukolo gw’okuziika gwatandise n’okusaba okwakulembeddwa Abalabirizi abaamummula Samuel Balagadde Ssekkadde (Namirembe) ne Willison Mutebi (Mityana) ne batendereza omugenzi okwagala eddiini n’okutya Katonda.\nAfudde ayatudde Kristo ne basaba abantu bonna okumulabirako. Omulabirizi Mutebi bwe yabadde abuulira yeewuunyizza ebintu ebitali byabulijjo ebisusse ensangi zino n’avumirira ekikolwa ekyakoleddwa bannaddiini mu kusabira omugenzi e Namirembe eky’okuteekako omusika mu ngeri eya kiyita mu luggya kye yagambye nti takiwagira kubanga si kya buwangwa wadde okuba eky’ennono.“Nze nkirinako obuzibu kubanga omuntu owaamaanyi ng’ono bw’agenda oluusiabantu be abasinga n’omusika yennyini bayinza okubeera emitala w’amayanja.\nBwe bahhgamba nti omusika wuuno nze eyo situnulayo mbirekera mukulu wa kika nga nze nkola mulimu gwange gwa kusaba nga hhenda. Abantu abamu basigala boogera nti tebaataddeko musika baamwogedde bwogezi. N’olwekyo tukole ebintu ebigenda n’embeera naye ate nga tetusobya buwangwana kkanisa”, Bp. Mutebi bwe yategeezezza.\nGodfrey Kataleka Ow’essiga lya Mugembe mu kika ky’Empeewo alaze okunyolwa olw’engeri omusika wa Kulubya gye yalagiddwaamu mu bwangu kye yayise okupapa n’asaba olumbe lwabizibwe mu budde obulagiddwa era omusika ateekebweko mu mitendera.\n“Tetunyooma bannaddiini naye ekikolwa ky’okulaga omusika mu kkanisa, ffe ng’abekika kitukoze bubi kubanga kiraga nti waliwo bye bakukusa kubanga omugenzi obuvunaanyizibwa bw’abadde nabwo tewali kipapya kuteekako musika nga waliyo n’abantu be ababeera ebweru w’eggwanga era ffe olumbe lwe twagala lutambuzibwe mu mitendera nga bwe girambikiddwa”, Kataleka bwe yagambye.\nYe Minisita w’amakolero n’obusuubuzi Amelia Kyambadde ayogedde ku kitaawe nti, abadde mpagi luwaga mu famire ne mu kika kubanga y’abadde asigaddewo yekka era yabadde akyayogera n’atulika n’akaaba oluvannyuma n’ategeeza nti basigadde mu mayengo era beetaaga okubasabira.\nNnamwandu w’omugenzi Juliet Kulubya atenderezza bba okubudaabuda n’okukumaakuma famire emyaka egisoba mu 50 gy’amulabidde nga bali mu bufumbo. Amwogeddeko nti bba abadde musabi era ng’akimugamba lunye nti asaba Katonda asooke kutwala ye (Kulubya) wadde nga ye (omukyala) si ky’abadde ayagala era n’asaba Katonda awe bba ekiwummulo eky’emirembe.Wabula enkuba eyafudembye yataataaganyizza okuziika era abantu ba lubatu be baatuuse ku ntaana olw’enkuba eyabadde empitirivu.\nAKULIRA OLUGGYA LWA KULUBYA AYOGEDDE KU MUSIKA\nIsaac Kityaba akulira oluggya lwa Nakajja omugenzi Kulubya mw’ava agambye nti, ekyakoleddwa mu kkanisa eky’okulaga omusika, tekiggyaawo kwabya lumbe lwa mugenzi kubanga bannaddiini kye baakoze kwabadde kulaga musika naye teyasumikiddwa era olumbe lwa Kulubya terunnaba kwabizibwa.\nOmutaka eyalaamye okumuziika mu mbugo 400 taziikiddwa lwa butakkaanya


Apocalypse 22 BDS - Okubikkulirwa 22 LCB | Biblica América Latina\nApocalypse 22 BDS - Okubikkulirwa 22 LCB\n1Awo malayika n’andaga omugga ogw’amazzi ag’obulamu agamasamasa ng’endabirwamu, nga gukulukuta okuva mu ntebe ey’obwakabaka eya Katonda, n’ey’Omwana gw’Endiga, 2 nga gukulukutira wakati mu luguudo olunene. Ku mbalama zombi ez’omugga kwaliko emiti egy’obulamu, gumu ku buli ludda, egibala ebibala ekkumi n’ebibiri era nga buli mwezi kubeerako ebibala eby’engeri endala; n’amakoola gaagwo nga gakozesebwa ng’eddagala okuwonya amawanga. 3 Mu kibuga ekyo tewalibaayo kikolimo nate. Entebe ey’obwakabaka eya Katonda n’ey’Omwana gw’Endiga ziribeera eyo, n’abaddu be balimuweereza, 4 era banaalabanga amaaso ge, n’erinnya lye liriwandiikibwa mu byenyi byabwe. 5 Teribaayo kiro, noolwekyo ettabaaza oba enjuba tebiryetaagibwa, kubanga Mukama Katonda y’anaabaakiranga era banaafuganga emirembe n’emirembe. 6 Awo malayika n’aŋŋamba nti, “Ebigambo bino bituufu, bya mazima. Era Katonda w’emyoyo gya bannabbi, atumye malayika we okulaga abaddu be ebyo ebiteekwa okubaawo amangu.”\n7 “Era laba, nzija mangu. Alina omukisa oyo akwata ebigambo by’obunnabbi ebiri mu kitabo kino.”\n8 Nze Yokaana nalaba era ne mpulira ebintu ebyo. Era bwe nabiraba ne mbiwulira ne ngwa wansi okusinza malayika oyo eyabindaga; 9 kyokka ye n’aŋŋamba nti, “Tokola kintu ekyo kubanga nange ndi muddu nga ggwe era nga baganda bo bannabbi bwe bali, awamu n’abo bonna abakwata ebigambo ebiwandiikiddwa mu kitabo kino. Ssinza Katonda.”\n10 Awo n’aŋŋamba nti, “Ebyo by’owandiise eby’obunnabbi tobikuuma nga bya kyama kubanga biri kumpi okutuukirira. 11 Era ekiseera ekyo bwe kirituuka, buli akola ebitali bya butuukirivu alyeyongera okukola ebitali bya butuukirivu, era n’omugwagwa alyeyongera okugwagwawala, kyokka abatuukirivu balyeyongera okuba abatuukirivu, n’abatukuvu balyeyongera okuba abatukuvu.\n12 “Laba, nzija mangu nsasule buli omu ng’ebikolwa bye bwe biri. 13 Nze Alufa era nze Omega, Owoolubereberye era Asembayo, Entandikwa era Enkomerero.\n14 “Balina omukisa abo abayoza ebyambalo byabwe, baliweebwa obuyinza okuyingira mu miryango gy’ekibuga ne balya ne ku bibala ebiva ku muti ogw’obulamu. 15 Ebweru w’ekibuga y’ebeera embwa, n’abalogo, n’abenzi, n’abassi, n’abasinza bakatonda abalala n’abo bonna abaagala era abakola eby’obulimba.\n16 “Nze Yesu, ow’omu kikolo era ow’omu lulyo lwa Dawudi, ntumye malayika wange gye muli okubuulira Ekkanisa ebigambo bino. Nze Mmunyeenye eyaka ey’Enkya.”\n17 Omwoyo n’Omugole boogera nti, “Jjangu.” Na buli awulira ayogere nti, “Jjangu.” Buli alumwa ennyonta ajje, buli ayagala ajje anywe ku mazzi ag’obulamu ag’obuwa.\n18 Ntegeeza buli omu awulira ebigambo eby’obunnabbi ebiri mu kitabo: Omuntu yenna alibyongerako, Katonda alimwongerako ebibonoobono ebiwandiikiddwa mu kitabo kino. 19 Era omuntu yenna alikendeeza ku bigambo by’obunnabbi ebiri mu kitabo kino, Mukama alimuggyako omugabo gwe ku muti ogw’obulamu ne mu kibuga ekyo ekitukuvu ekiwandiikiddwako mu kitabo kino.\n20 Oyo ayogedde ebintu bino agamba nti, “Weewaawo nzija mangu!”\n21 Ekisa kya Mukama waffe Yesu Kristo kibeerenga ne bonna. Amiina.


Obukadde 150 ez’Omulimi Asinga zigabibwa...\nAfuukuka olususu n’owenkanyanya weekwate...\nKkampuni enyaze ssente bbiriyooni 10 ku bantu abasoba mu 1,000 mu Kampala ababadde batwalayo ssente nga bazisuubiramu amagoba mu nkola ya ‘crypto currencies’. Crypto currencies nkola ya busuubuzi bwa tekinologiya.\nAbakola bizinensi eno bateekawo ensimbi zaabwe nga Bitcoin, Litecoin. Ogenda eri kkampuni ezitunda n’oteekayo ssente z’olina n’akuwa ekinusu ng’okibaliriddemu ssente ezikigyamu. Kkampuni eyanyaze abantu eyitibwa Global Crypto currencies Ltd, ku Lions Shopping Center ku Namirembe Road.\nOmwogezi wa poliisi mu Kampala n’emiriraano Patrick Onyango yagambye nti baakafuna abantu 100 abaakoze siteetimenti ku poliisi ya Old Kampala nga balaga bwe banyagiddwa ssente zaabwe. Abakozi abaakwatiddwa ye Brian Nkata, Juliet Katatsi, Dorah Lakaraber, Rovinsa Nanyonga, Juscent Na- sakku ne Mercy Kembabazi kyokka baayimbuddwa ku kakalu ka poliisi.\nKkampuni eno, Kaggwa yagitandika ne mukwano gwe Hudson Ntende n’ayingiza ne mulamu we Shira Nassali. Ntende yadduse ate Nassali eggulo yavuddeyo n’ategeeza nti naye yanyagiddwa obukadde 29 n’endala obukadde 100 ez’abantu be.\nAbalala abaanyagiddwa ssente ye Derrick Aryeija eyafiiriddwa obukadde 15 ate nnyina Mary Nakibuuka obukadde 40, mwannyina Samuel Ssengooba - obukadde 10, Noah Tamale - obukadde 35 n’omulala eyategeerekeseeko erya Susan obukadde 15.\nFlorence Bukirwa naye akolera mu kkampuni eno yagambye nti ezize obukadde 25 zaalugendeddemu. Yagambye nti ali mu matigga olw’abantu be yayingiza okuva mu kyalo ewaabwe e Zigoti ku lw’e Mityana ne mikwano gye be yasoma nabo abassa ssente mu Crypto currencies abamuyita omubbi eyabadde mu kkoba ane oku tw ala ssente zaabwe.\nAkamu ku bukwakkulizo kwe baabaweera emirimu kwe kulaga omuwendo gw’abantu buli mukozi b’agenda okusikiriza okussa ssente mu kkampuni. Bwe yabadde ayogera yatulise n’akaaba n’agamba nti talina mirembe, asiiba mu nnyumba alinga musibe n’amasimu ge bamukubira nga bamubanja gamumazeeko emirembe.\n“Nnina abantu bangi be nnasendasenda okuyingira kkampuni eno abo bonna obuvunaanyizibwa babutadde ku nze bagamba nze nanyaze ssente zaabwe,” bwe yategeezezza.\nNakaddu yagambye nti bizinensi ebadde ekuze nga balina bakasitoma abasukka mu 1,000 okwetoloola eggwanga lyonna nga bagguddewo n’amatabi amalala 13 okuli e Mukono, Kayunga, Mbale, Mubende, Gulu, Soroti, Masaka ne Kyotera.\nYagasseeko nti babadde basasula buli lunaku era bwe baali batandika baasasulanga obukadde 10 ne balinnya ne batuuka ku bukadde 200 mu myezi ebiri baali batuuse mu bukadde 600 bizinensi n’ekula okutuuka ku bukadde 900 ze babadde basasula buli lunaku. Agattako nti, ebintu byatandise okwonooneka wiiki bbiri eziyise abantu be baabadde balina okusasula obukadde 700 bwe bataafunye ssente zaabwe ne balumba ofiisi ku Namirembe Road nga babanja.\nBuli ssente kasitooma z’awaayo abadde asuubizibwa amagoba ga bitundu 40 ku 100.\nENGERI GYE BABBYE ABANTU Annette Irankunda omusawo w’amagye e Bombo y’omu ku babbiddwa. Yagambye nti yataddeyo obukadde 10 ze yeewoze mu Wazalendo SACCO ey’amagye, kuyingira munne gwe bakola naye Sylvia Nagiriinya ye yamusomeramu engeri Global Crypto currencies bw’efuna.\nAgamba nti yasooka kutya kubiyingira okutuusa mukwano gwe Nagiriinya bwe yabifunamu ssente n’agula emmotoka, n’agula ne poloti. Yagasseeko nti okuyingira omuntu abadde alina okusasula okuva ku 100,000/- olunaku kyokka osobola okussaayo ezisingawo okusinziira ku busobozi bwo.\nAtaddeyo ssente bamusuubiza okumuwa amagoba ga bitundu 40 100 mu nnaku 30. Austin Adife, eyanyagiddwa obukadde 19 yagambye nti, mukazi we akola mu bbanka emu mu Kampala, mu September yamutegeeza nti, akawunti ya kkampuni eyo mu bbanka mw’akolera eriko obuwumbi buna ate kkampuni erina akawunti mu bbanka endala eriko obuwumbi mukaaga.\nKino kyamukakasa nti ebintu bifuna era kkampuni erina omusingi omugumu n’alyoka ateekayo ssente ze. Kyokka ensonda zaategeezezza nti abakulira kkampuni bannyonnyodde poliisi nti okulemererwa okusasula bakasitoma kyavudde ku kitongole kya Gavumenti ekirondoola ensimbi ekya Financial Intelligence Authority (FIA) ekyasibye akawunti zaabwe nga ziriko obuwumbi 10.\nKyokka ensonda mu bbanka zaategeezezza nti obwo bulimba kubanga akawunti za kkampuni okuli mu Centenary bank nnamba 3100058539 n’endala mu Stanbic nnamba 9030015481195, bannannyini kkampuni be baggyeeyo ensimbi.\nDayirekita wa ISO, Col. Frank Kaka Bagyenda yagambye nti banoonyereza ne ku bigambibwa nti Kaggwa ne banne baabadde n’ekigendererwa eky’okutabangula ebyenfuna by’eggwanga. Poliisi ya Old Kampala yagguddewo fayiro nnamba GEF 079/2019 kwe bakuhhaanyiza okwemulugunya kw’abaafiiriddwa ensimbi.\nEnkola ya crypto currencies erina obuzibu bw’obutafugibwa Bbanka Enkulu. Okugeza mu Uganda, Bank of Uganda ne Gavumenti tebiriimu ekitegeeza nti bwe bakunyaga tolina gye weekubira nduulu wadde Gavumenti okukuliyirira.


Bukedde Online - Oluguudo lwa Mpereerwe okutuuka e Buwambo lunatta abantu bameka okulukola!\nOluguudo lwa Mpereerwe okutuuka e Buwambo lunatta abantu bameka okulukola!\nAbantu be batulugunyizza balaajana\nEbintu 12 by'okola okwetegekera ekisiibo\nABANTU abakozesa n’ababeera mu bitundu omuyita oluguudo lwa Mpereerwe - Nammere - Kiteezi - Lusanja - Kabaga okutuuka e Buwambo beeyongedde okukaluubirizibwa olw’embeera embi oluguudo luno mwe luli.\nEmmotoka nga zikiibakiiba okwewala okugwa mu kinnya ekiri mu kkubo.\nABANTU abakozesa n'ababeera mu bitundu omuyita oluguudo lwa Mpereerwe - Nammere - Kiteezi - Lusanja - Kabaga okutuuka e Buwambo beeyongedde okukaluubirizibwa olw'embeera embi oluguudo luno mwe luli. Oluguudo luno luweza kkiromita 11 okuva e Mpereerwe Kuttaano okutuuka e Buwambo. Lujjudde ebinnya ku mabbali ne mu makkati gaalwo, abatuuze kye bagamba nti gye lukomye okufunda n'obubenje okweyongera. Kalondoozi wa Bukedde bino by'azudde.\nABATUUZE bakitadde ku kitongole kya KCCA olw'okubakandaaliriza okuddaabiriza oluguudo lwabwe lwe bagamba nti mu kiseera kino lufuuse kattiro. Abantu okuva mu miruka okuli; Kawempe II n'e Mpereerwe bagambye nti oluguudo luno kwe kuyita emmotoka za KCCA n'eza kkampuni z'obwannannyini zonna ezikuhhaanya kasasiro mu Kampala okumutwala ku ttaka lya Gavumenti mu Kiteezi.\nBaagambye nti kyenkana oluguudo luno KCCA yalufula lwa kulirako ssente za muwi wa musolo kuba, okwandibadde ng'okuluddaabiriza, buli kitundu awajja ekinnya, abakozi b'ekitongole bakanya kukubawo biraka.\nEbitundu 80 ku luguudo luno biri mu disitulikiti ya Kampala (Nammere, Mugalu, Ssekanyonyi ne Ssekati Zooni) ate ebitundu 20 biri mu Wakiso (Lusanja, Kiteezi ne Buwambo) wabula bwe kituuka ku bizibu n'ebinuubule ng'ebinnya, enfuufu n'obubenje abantu babigabaana kyenkanyi.\nBaagambye nti kkoolaasi aliko yateekebwako nga lukolebwa mu myaka gya 1990 ku mulembe gw'omugenzi Ssebaana Kizito bwe yali Meeya wa Kampala.\nJoseph Kawooya Luswata mutuuze w'e Nammere, agamba nti mu 1998, KCCA yagenda okuleeta pulojekiti y'okuyiwa kasasiro mu Kiteezi ye yasangibwawo mu kitundu ekyo, n'agamba nti babadde bagumidde ekivundu ebbanga lyonna naye ate obunkenke bubeeyongedde olw'obubenje obususse.\nYagasseeko nti balina n'ekizibu ky'ebbula ly'amazzi amayonjo mu kitundu kyabwe kuba nayikondo ze babadde basenako amazzi zaayonooneka n'asaba akulira KCCA, Ying. Andrew Kitaka okubasembereza amazzi.\nEkinnya ekirala ekiri okumpi n'Ekkanisa ya St. Stephen's e Mpereerwe.\nCharles Kyobe ssentebe Namere zooni; abantu bangi mu kitundu kyange bafunye obulemu olw'obubenje obuyitiridde ku luguudo luno.\nMu kisanja kya Jennifer Musisi eyali dayirekita wa KCCA, ab'ekitongole kino baayita abantu mu nkiiko ez'enjawulo ne babasuubizza okugaziya luguudo naffe kye twasanyukira era abantu bangi baali bakkirizza okuliyirirwa nga beetegefu okuwaayo poloti zaabwe wabula twakoma ku munaabo kuba byakoma mu lukiiko.\nBuli luvannyuma lwa myezi esatu bakkaanya kukuba biraka, kyokka buli enkuba lw'etonnya eng'ebiraka bita era nga babikuluggusa kye ndowooza nti, kuba kwonoona ssente za muwi wa musolo.\nN'obumenyi bw'amateeka bungi ng'ababbi bakozesa obudde bw'akalipaggano k'ebidduka naddala ekiro ne banyakula ebintu ku bantu ababeera mu bidduka n'abo abatambulira ku mabbali g'oluguudo luno."\nMusa Kibirige ssentebe wa Ssekati Zooni mu muluka gw'e Mpereerwe; kumpi buli lunaku wateekwa okubaawo akabenje ku luguudo luno. Waliwo n'abaana b'essomero lya Faiha bana ekimotoka kya kasasiro kyabatomera omu n'akutuukako amagulu.\nEkizibu abantu be batuweereza okukola oluguudo, baleeta vvu n'ekkolaasi omukadde bye bayiwa mu binnya, enkuba bw'etonnya, enkeera tusangawo binnya.\nGye buvuddeko twayise Town Clerk w'e Kawempe, Moses Otai nga tulowooza nti engeri gy'akulira olukiiko lw'ekikugu ku kitebe kya Munisipaali ayinza okubako ky'atuyamba naye yakoma mu kuwuliriza bizibu byaffe n'okutusaasira.\nOluguudo luno lwa muwendo kuba kasasiro ava mu disitulikiti ya Kampala yenna ayita kuno naye simanyi lwaki bakola enguudo ezisinga ffe ne batuboola.\nOluguudo luno okuteekebwako kkoolaasi ono aliko, abatuuze era bamala kw'egugunga kuba kyali kituluma ebimotoka bya kasasiro okutufumuulizanga enfuufu Oluvannyuma kkampuni ya Arab Contractors yaweebwa kontulakiti ne lukolebwa kati emyaka 20 egiyise.\nRev. John Kiyingi\nABAKRISTAAYO BAKALUBIRIZIBWA OKUJJA KU KKANISA\nRev. John Kiyingi ow'Obusumba bw'e Mpereerwe agamba nti, "Nze nNaakalaba obubenje nga buna ku ebinnya ebinene ebiri okumpi n'Ekkanisa ya St. Stephen's ng'abamu Baakristaayo mu Kkanisa yaffe.\nAbantu bangi bantuukiridde nga bambuuza oba ffe abakulembeze b'Ekkanisa tulina kye tuyinza okukolawo ku mbeera y'oluguudo nabo batwegatteko ne mbagamba nti obuvunaanyizibwa ssi bwaffe. Mu kiseera kino Abakristaayo abalina emmotoka bakaluubirizibwa okujja mu Kkanisa naddala obudde bw'enkuba nga batya emmotoka zaabwe okufuna ebizibu.\nEkisinga okutweraliikiriza ebinnya ebisinga okuba eby'obulabe birinaanye essomero lya KCCA erya Mpereerwe Primary School n'Ekkanisa nga tutya nti obudde bwonna wandigwawo akabenje akanene ku bayizi n'abaana ba Sunday School", Omusumba Kiyingi bwe yagambye.\nEDDOBOOZI LY'ABAKULEMBEZE B'EBITUNDU TTONO\nSamuel Kibuuka ssentebe w'e Lusanja yagambye nti; waliwo ebitundu ebimu ku luguudo luno ng'okuyitawo lutalo lwennyini kuba ebidduka okuli emmotoka z'akasasiro, ez'obuyonjo pikipiki, obugaali n'abeebigere bonna bavuganya okuyitako awalungi. "Ffe abakulembeze b'ebitundu, obuyinza obwaffe bwatuuka ne bukoma, tuwandiikidde KCCA, twogedde n'abakulembeze ku mitendera egitali gimu naye tewali kikoleddwa. Ng'abakulembeze b'ebyalo tetulina kye tuyinza kukola kubanga eddoboozi eryaffe ttono nnyo nga kati Gavumenti y'ebitundu y'erina okulaba nti ebizibu byaffe bikolwako", Kibuuka bwe yayongeddeko.\nFrancis Lugemwa yamenyeka okugulu mu ssaako.\nABAFUNIDDEKO OBUZIBU BAWEERAKO\nFrancis Lugemwa omutuuze mu Nammere agamba nti, "Mu 2017, nafuna akabenje okumpi n'essomero lya Good Times ng'obuzibu buva ku bufunda bwa kkubo. Nali mabbali nga hhenda kusala kkubo, eno pikipiki ya bodaboda gye yansanga n'entomera. Akabenje kano kafiiramu omuntu omu nze okugulu kwange okwa ddyo kwakutukamu ebiri ne nnumizibwa n'omutwe era namala emyezi munaana nga ndi ku ndiri.\nMu kiseera kino nafuuka mulema kuba nnina okugulu kumu n'ekitundu nsaba Gavumenti ekole oluguudo luno kuba lufunda ate lukozesebwa emmotoka nnyingi.\nGorret Nabbaka 42 nzaalibwa mu Mpereerwe era mwe nkulidde. Akabenje ka August 15, 2017, mwe nali nfiiridde kaali ka pikipiki.\nEyantomera yansanga mabbali ga kkubo, olw'ebinnya n'obufunda bw'ekkubo. Mu kitundu kyaffe emmotoka eyinza okugwa ne yeevulungula nga tetomeddwa.\nNze kati okuhhamba okusala oluguudo luno, ontuma omulambo e Kenya ku bigere kuba ndutya.\nNabakka ayongerako nti abantu bangi batomerwa naddala obudde bw'ekiro olumu basanga mirambo gy'abantu nga bafudde olw'okubulwako ayamba.\nEkisinziiro kya Kimbowa kyasalwako.\nEyatomerwa mmotoka ya KCCA eya kasasiro alojja\nISMAEL Kimbowa 18, mutuuze w'e Kanyanya mu Kikuubo Zooni. Yali muyizi ku ssomero lya Faiha Secondary School e Mpereerwe, akabenje n'akafuna mu 2017 alojja bati; "Nnali nva Nammere emmotoka ya KCCA eya kasasiro n'entomera.\nDdereeva wa mmotoka eno yadduka naye oluvannyuma ne bamukwata. Yatuwa obujjanjabi bwa ssente 600,000/- era kuno kwe yakoma.\nEmmotoka yansalako ekisinziiro ku kigere ekya kkono. Bantwala mu ddwaaliro e Mulago gye namala omwezi gumu nga nzijanjabibwa, eno twavaayo oluvannyuma lw'abasawo okugamba bazadde bange nti ekigere kyali kya kusalwako bazadde bange kye bakiwakanya era ne bagaana okuteeka omukono ku bbaluwa abasawo gye baali babaleetedde.\nS.4 nagitudde mwaka guwedde ku Faiha Secondary naye nagikoledde ku bugubi kubanga nalinga sisobola kukeera ate nga nnina kutambulira ku bodaboda naye ekirungi mukama yannyamba ne ngiyita.\nSaasobodde kweyongerayo mu S.5 kubanga bazadde bange Sofia Kayaga ne Yunusu Muganga ssente ezisinga obungi baazimalidde mu bujjanjabi,nga buli lunaku nnina okumira empeke bbiri nga ssente 10,000/-!\nSinga nfuna omukisa nandyagadde okusoma ebyemikono naye nga si bya maanyi kuba sikyalina maanyi mu magulu.\nOmusango gw'akabenje ke nafuna guli ku poliisi e Wandegeya ku fariro nnamba: TAR :020/2017. Mu kiseera kino nnumizibwa kuba ennyama gye banteeka ku kisinziiro nnafu nnyo, ekigere kigira ekiseera ne kyabika. Nsaba ekitongole kya KCCA okunfunira ku buyambi kuba nkyali mu bweetavu.\nMEEYA W'E KAWEMPE NE KCCA BAGUMIZA ABANTU\nDr. Emmanuel Sserunjogi Meeya w'e Kawempe, yagambye nti kituufu oluguudo luno luli mu mbeera mbi era naye ng'omukulembeze ky'ekimu ku bizibu bya Kawempe ebimusuza nga teyeebase.\nOluguudo we lukolebwa lulwawo okuddibwamu lwonna wabula tuzze tuddaabiriza ebitundu ebyonoonese.\nMu nguudo ezikoleddwa mu mwaka gw'ebyensimbi 2018/2019, olw'e Nammere - Kiteezi lwandibaddemu naye engeri gye kiri nti lwetaaga okugaziyizibwa, wabaddewo bingi eby'okwekenneenya omuli; okuliyirira abatuuze ne kkampuni za ba bakontulakita abanaalukola.\n"Nsaba abantu babeere bagumiikiriza kubanga oluguudo lugenda kukolebwa", bwe yagambye.\nPeter Kaujju omwogezi w'ekitongole kya KCCA, agamba nti, bali mu nteekateka okuddamu bazimbe oluguudo luno lwonna okuva e Mpereerwe okutuuka e buwambo naye ekimu ku bibalemesezza ssente ezitaliiwo naye bwe ziteekebwa mu bajeti nalwo lwa kuddaabirizibwa.\nMu kiseera kino tukuba ebiraka byokka n'okuteereza awayonoonese kubanga ssente eziriwo kye zitusobozesa okukola. "Nsaba nsaba Bannayuganda babeere baguumu nti tubalowoozaako era tetubeerabidde", Kaujju bwe yagambye.\nEngeri eyali muganzi wo gy'ayinza okutta obufumbo bwo


Bukedde Online - Abadde yefudde kafulu mu kubba embuzi n'alekawo ekibaluwa poliiisi emukutte\nMuka Mugabe akubye nnalulungi w'e South Afrika...\nEbya Kanyamunyu okweyimirirwa bijulidde wiiki...\nYasin agambibwa okubba embuzi\nSSEMAKA abadde abba embuzi z'abatuuze n’azibaaga n'abalekerawo ekiwandiiko ekibagamba nti tebatya kulya bitundu byabalekeddewo kubanga abaaze musiraamu asimattuse okuttibwa abatuuze bwe bamutaayizza ne bamusanga n'embuzi enzibe ng'azibaaga.\nYasin Kakeeto omutuuze we Kyasanku mu Mpigi town council y'akwatiddwa Lubona ng'abaaga embuzi z'abatuuze mu lusuku ne bamugoba ne bamukwata kyokka ne bamukuba emiggo ne bamwasa omutwe poliisi ye Mpigi ne mutaasa nga essaati yonna etobye omusaayi.\nKakeeto okumukuba enyo kiddiridde okugaana okwogera ekibinja ky'ababbi baabadde nabo nga babba embuzi zabatuuze ezisoba mu 10 nga bazibaaga ne balekawo omutwe n'ebyenda olwo ne basuulawo ekibaluwa ekigamba nti “ebyo temutya kubirya kuba abaaze musiraamu”\nOkusinziira ku omu ku batuuze ababbiddwa embuzi ze bbiri zebasanze ne Kakeeto nga azibaaga agambye nti yawulidde embuzi ze nga ziguluba mu kiyumba kyokka bwafulumye ababbi ne bamuwulira ne badduka olwo n'akuba enduulu baliraanwa bonna ne bataayiza kyokka babadde bagudde kkava Kakeeto n'ajja n'ekikutiya kya muwogo nga agezaako okunoonya takisi kyokka olulabye abantu nadduka ne bamugoba ne bamukwata.\nMu ku tiya Kakeeto gy'abaddenayo basanzeemu muwogo gw'asimye ewa Ssalongo James Ssebaddawo ne nyama yembuzi kyokka bwe bamukubye emiggo n'abatwala ewabadde embuzi za Lubega z'abadde akyabaagira mu lusuku.\nAbabbi bano bakozesa akakodyo kokusala omutwe gw'embuzi n'ebigere ne babisuula mu mu mulyango gw'ekiyumba we bazibbye olwo ne bazitwala ebbali w'ekiyumba ne babaaga bulungi ne batwala ennyama.\nAkulira poliisi ye Mpigi Eria Twesigye agambye nti omukwate aguddwako emisango gy'okubba embuzi ne muwogo wabatuuze ku fayiro namba SD;27/15/08/2017 nga bwe banonyereza ku baabadde akolagana nabo.\nMpigi Town Council,\nOwa S6 bamugaanyi omulenzi we ne yetta\nPoliisi e Mpigi ekoze ekikwekweto mw'ekwatidde pikipiki enzibe 6 ne takisi ebadde etisse abasaabaze


Bukedde Online - Emirandira gya ffene gikkakkanya asima\nBannayuganda abavundira mu makomera e Mala...\nLEERO katutunuulire ekibala ekya ffene. Ono mu lulimi lwa saayansi ayitibwa, Artocarpus Heterophyllus agwa mu kika ky’ebimera ebigwa mu lulyo lwa ‘Moraceae nga bino bibala ebirimu ssukaali. Mu Lungereza kiyitibwa Jackfruit.\nFfene waamugaso nnyo eri obulamu bw’omuntu okuva ku kibala, ensigo, emirandira n’ebikoola byonna bijjuddemu ebirungo ebiyamba omubiri. Omuntu alina ettaka oba ennimiro yandibadde waakiri asimbayo emiti gya ffene olw’emigaso enfaafa gy’alina.\nNg’oggyeeko ffene okuba emmere, omwana alya ennyo ffene kiba kizibu okulwalalwala ate akula bulungi obwongo. Omuntu atera okulya ffene ebirowoozo tebitera kumulwaza, era oyo eyeeraliikirira ennyo ffene amuyamba okuyita mu mbeera eno.\nFfene alimu vitamiini C, ekiriisa ekiyamba emibiri gyaffe okulwanyisa endwadde eziva ku buwuka obusirikitu obuvunza. Vitamiini C era eyamba mu kugumya emisuwa gy’omusaayi n’okuyamba ennyo obutoffaali bw’omusaayi obweru okukola emirimu obulungi nga bulwanyisa obuwuka obulumba emibiri.\nFfene alimu ekirungo ekiyitibwa lignansis flavones ne saponins bino biyamba okuwa omubiri obusobozi bw’okulwanyisa kookolo n’okulwanyisa obukadde.\nAlimu ebigoogwa ebiyamba olubuto okusobola okusa emmere obulungi ne kiziyiza olubuto okwesiba.\nOkulya Ffene era kiyamba ekyenda okuba nga kisa bulungi emmere omuntu n’aziyiza okufuna amabwa g’oku kyenda ekinene oba alusa.\nEkiriisa ekya vitamiini A ekisangibwa mu ffene, kiyamba okukuuma amaaso n’ensusu nga biramu bulungi. Obutaba na vitamiini A emala kivaako endwadde y’obutalaba kiro.\nFfene alimu ssukaali ayitibwa fructose ne sucrose, era ng’ono awa emibiri gyaffe amaanyi. Omuntu bw’akola ennyo oba ng’alimye olubimbi olunene oba okudduka emisinde, ekisobola okumuzzaamu amaanyi amangu kulya ffene.\nFfene alimu omunnyo oguyitibwa potassium, guno guyamba emibiri gyaffe okukkakkanya puleesa y’omusaayi, etawaanya ennyo omutima.\nEmirandira gya ffene nga gifumbiddwa, omuntu n’anywa giyamba okutoowolokosa asima,omusujja n’okuddukana.\nFfene alimu ekiriisa ekya magnesium ne calcium ebiyamba amagumba okuguma.\nFfene alimu omunnyo ogwa ayoni oguyamba mu kukola omusaayi. Era ayamba nnyo mu kutambuza omukka gw’obulamu ogwa okisigeni okutuuka mu buli kitundu ky’omubiri.\nFfene alimu ekirungo ekya kkopa kino kiyamba nnyo okukuuma ebinywa by’obulago nga bigonvu bulungi omuntu okusobola okukyuka obulungi ng’ensingo temuluma.\nEnsigo za ffene ezifumbiddwa oba ezikaliriddwa oba okuzivumbika ziyamba okukkakkanya okusesema.\nEnsigo era ziyamba okwongera obwagazi bw’okwegatta. Mu bakyala n’abasajja osobola okuzaanika ne zikala n’ozisekulamu obuwunga n’oteeka mu mazzi agookya n’onywa ofuna obwagazi.\nFfene alimu ebirungo ebirala ebiyitibwa Beta carotene ne lutein ebiyamba okuziyiza okufuna kookolo w’amabeere oba ow’obusajja.\nEbikoola n’ekikuta bikozesebwa mu kujjanjaba ebiwundu n’okutowolokosa ekitundu ky’omubiri ekiba kizimbye.\nAmasanda ga ffene gasobola okutabulwa ne vinegar ne gawonya ebizimba oba okuwonya aba alumiddwa omusota.\nEnsigo za ffene bw’ozirya ziyamba ku ndwadde z’ensigo n’okukkakkanya abalwadde ba ssukaali.\nFfene era bamukamulamu omubisi oguwooma ennyo.\nWekwate ekibala kya ffene osobole okulwanyisa endwadde enkambwe\nEbikoola bya ovakedo ddagala ku baana abeesika\nEbikoola by'emiyembe biziyiza ssukaali


Bba wa Kulannama azzizza omuliro ku by’okumugoba...\nBasomesezza abajaasi ku ngeri y'okutangira...\nZaabadde ssaawa 7:00 ez’omu ttuntu, mmotoka ya buyonjo ey’ekika kya Mark II, nnamba UAS 360U n’esimba emmanju wa poliisi y’e Kawempe, Yiga n’aggyibwa mu kaduukulu mw’abadde okuva ku Lwokutaano ne bamuyingiza mu mutto ogw’emabega mu bwangu obw’ekitalo.\nMu kuyingira mmotoka, Yiga yabadde ng’ayagala okuwalira kyokka bambega ba poliisi abaabadde mu ngoye eza bulijjo ne bamukwatako ku mugongo ne ku mutwe okumuyingiza mmotoka n’esimbula mu bwangu ne bamutwala e Wandegeya mu kifo abakugu gye bakeberera omusaayi, endaga butonde n’ebizibiti, ekiyitibwa Government Analytical Laboratory (GAL).\nBino biddiridde Yiga okukwatibwa ku Lwokutaano nga yaakadda okuva e South Afrika, n’aggalirwa ku poliisi e Kawempe oluvannyuma lw’omuwala Ainembabazi okumuggulako omusango ogw’okumukabassanya n’atuuka n’okumufunyisa olubuto ate n’agaana okumulabirira n’omwana n’agattako n’okumutiisatiisa okumutuusaako obulabe singa avaayo n’abyogera.\nYiga yakwatiddwa agenze ku poliisi e Kawempe okuggyibwako sitatimenti nga yasoose kubiyita bya lubalaato okutuusa lwe baamuggyeemu engatto n’omusipi ne bamuyingiza akaduukulu gye yasuze okutuusa eggulo ku Mmande lwe yaggyiddwaawo okutwalibwa e Wandegeya.\nEnsonda ku poliisi e Kawempe zaategeezezza nti Paasita Yiga yasoose kuwalira bwe baamugambye nti bamutwala Wandegeya ku kkeberezo lya Gavumenti, era abaserikale kwe kusalawo bamutwale ku mpaka basobole okumuggyako omusaayi n’omwana wa Ainembabazi okuzuula ekituufu oba ddala omuwala by’amulumiriza bituufu.\nKino poliisi yakikoze okwongera okunoonya obujulizi bw’egatta ku fayiro ya Yiga n’okuzuula obukakafu obumuluma oluvannyuma lw’omuwala Angel Ainembabazi okumuwawaabira omusango gw’okumukabassanya n’amuzaalamu omwana ate n’amwegaana.\nBino byonna poliisi yagezezzaako okubikola mu nkukutu nga bannamawulire abaabadde balinze ebweru wa poliisi tebamanyi era mu kumufulumya okumutwala e Wandegeya bambega baakozesezza mmotoka ezaabuyonjo nga za njawulo ezivugibwa abaserikale abakolera ku poliisi y’e Kawempe.\nBaamuyisizza mmanju mu bukuubo obuyita mu buyumba bw’abaserikale kyokka bannamawulire olwabitegedde ne bayolekera e Wandegeya wabula ne bagaanibwa okuyingira mu kifo kino ekyabadde kikuumibwa obutiribiri.\nOkumuggyako omusaayi kyatutte eddakiika nga 45 era oluvannyuma nga kiwedde poliisi yamukukusizza okumuggyawo ng’ekozesa ggeeti y’emmanju okudduka ku bannamawulire ne bagezaako okugigoberera kyokka ne bababulako ne baddayo ku poliisi e Kawempe.\nPaasita Yiga 'Mbizzaayo' apondoose n’akkiriza okumukebera omusaayi\nAbagoberezi ba Yiga baataddewo obunkenke ku poliisi oluvannyuma lw’okukeera ku poliisi nga bakutte ebipande okuli ebigambo nti, “twagala Musumba waffe” obwedda gwe bayimba nti ‘Daddy daddy’.\nBano poliisi yabambalidde n’ebatwala emisinde nga bw’ebakuba kibooko nga babazza gye baavudde.\nKyokka ekyabaggye mu mbeera be baserikale okuwamba kamera ya munnamawulire wa Yiga n’okumuyisaamu empi era ne batabuka okutuusa aba poliisi bwe baagimuddizza.\nWabula ku ssaawa nga 1:00 ey’akawungeezi Yiga yayimbuddwa ku kakalu ka poliisi, abagoberezi abatonotono abaabadde basigaddewo ne bafa essanyu era ne bayimba n’ennyimba eziwaana ‘Daddy’ waabwe.\nCMI yeddizza okunoonyereza ku basse omuwala Nalule


Museveni yeetondedde abasawo abaatulugunyizibwa aba LDU olw'okutambula ekiro - Watchdog Uganda\n9th April 2020 at 12:05\nPulezidenti Museveni ku kkono ate aba LDU bwe baali baziyiza omusawo okugenda ku ddwaliro gyakolera gye buvuddeko\nPULEZIDENTI Yoweri kaguta Museveni avuddeyo ne yeetondera abasawo ababadde beemulugunya olw’okutulugunyizibwa abasilikale ba LDU bwe babasanga nga bava okukola nga obudde bwa kafiyu butuuse.\nKino kiddiridde abasawo mu Ggwanga okuvaayo ne bawera n’obutaddamu kugenda kukola nga bagamba nti abaselikale ba LDU tebabawuliriza ne bwe benyonyolako mu biseera bye kiro nga bava okukola.\nKino kyaviiriddeko n’omu ku basawo mu kitundu kye Mbale okulaga ebikuyiro ebyamutusiiddwako abasilikale ba LDU bwe yabadde ava okukola mu ddwaliro ekkulu e Mbale.\n“Bnange abasawo bange mbetondera olw’ebyo byonna ebitagenze bulungi, era ndagidde be kikwatako okulaba nga ekyo kikyuka amangu ddala” Museveni bwe yagambye bwe yabadde ayogerako eri e Ggwanga ku mbeera nga bweri oluvanyuma lwe kirwaddde kya Covid 19 okuzinda ensi.\nYagambye nti kino kyava ku kuba nti abasawo tebawebwa zi sitiika, nagamba nti olw’okuba ekirwadde kyazinda e Ggwanga nga tewali yetegese ebintu ebimu tebyalowozebwako mangu.\nYagambye nti teyetaaga kuddamu kuwulira nti eliyo owa LDU atulugunya muntu yenna, era nalagira nabakulira abasawo okuwa abasawo buli ekyetaagisa okusobola okwerinda senyiga omukambwe.\nMu kusooka ekibiina ekigatta abasawo mu Ggwanga kyali kyekubira enduulu eri Pulezidenti nga kilaga obwenyamivu olwa ba RDC okubasaba ensimbi 20000 buli muntu okusobola okubawa amabaluwa agabakkiriza okutambula okugenda okukola emirimu.\nTags: LDU.UPDFMedical workersMuseveni yoweri Kaguta


Bukedde Online - FDC evuddeyo ku bya Bobi Wine okusinga Besigye ettutumu\nFDC evuddeyo ku bya Bobi Wine okusinga Besigye ettutumu\nEngeri gye baanunudde ow’emyaka 5 eyawambiddwa...\nKCCA baginyaze n'esattira\nFDC evuddeyo ku byavudde mu kunoonyereza nga biraga nti Bobi Wine asinza Col. Kiiza Besigye ettuttumu era nti asobola okumusinza obululu singa beesimbawo kati n’egamba nti mukama wabwe (Besigye) talwanirira bwa Pulezidenti wabula kununula ggwanga.\nOmwogezi wa FDC Ssemujju Nganda (ddyo) ng’ali n’omumyuka w’omwogezi w’ekibiina John Kikonyogo\n‘’Besigye yaleka omulimu gwe omusava e Nairobi n’ajja okwetaba mu lutalo olwanunula Uganda (mu myaka gy’ekinaana). Olutalo lwa Besigye okununula Uganda ssi lwa kwagala kufuuka Pulezidenti’’ omwogezi wa FDC Ssemujju Nganda bwe yategeezezza.\nYabadde ayogera eri bannamawulire ku kitebe ky’ekibiina e Najjanankumbi. Kino kidiridde ebyafulumidde mu lupapula lw’olungereza olumu olufulumira mu Kampala nga biraga nga bwe wabaddewo okunoonyereza ne kuzuula nti omubaka Robert Kyagulanyi amanyiddwa nga Bobi Wine ennaku zino asinza Besigye amaanyi era okulonda ne kubaawo leero amusinza obululu.\nKyokka Ssemujju yagambye nti ebyavudde mu kunoonyereza ssi bituufu.\nYanenyezza poliisi n’ebitongole by’okwerinda ebirala olw’okulemesanga aba FDC okwogera eri abantu mu kutalaaga eggwanga kwe baliko naddala eky’okuggyangako leediyo nga Besigye agenze mu bitundu ebimu.\nKyokka yagambye nti tebajja kugenda mu kkooti nga bawakanya eky’okuggyangako leediyo wabula bajja kuguguba bagende maaso n’embeera.Yagambye nti ebya gavumenti okukwatanga Bobi Wine n’okumuggulangako emisango bigenderera kutiisatiisa bantu bave mu by’okuwakanya gavumenti.\nYasabye Pulezidenti Museveni okweyambisa amawulire annyonnyole ebitagenda bulungi mu gavumenti abamuvuganya bye basongako olunwe mu kifo ky’okuggyangayo ttiya ggaasi okubunya enkung’ana zaabwe emiwabo.\nYategeezezza nti yewunya Pulezidenti Museveni okweyambisanga emikutu gy’amawulire okuwerezanga obubaka bwe ng’ate alemeddwa okukuuma eddembe lya bannamawulire.\nSsemujju era yasabye Abasiraamu okusiiba nga basabira eggwanga lireme kugenda mu butabanguko olwa kye yayise abakulembeze abatayagala kuva mu buyinza.Era n’asaba bannaddiini okuvaayo bagambe ku Pulezidenti Museveni akyuse mu nkola.\nCol. Kiiza Besigye,


Bukedde Online - FDC ewawaabidde akakiiko kâ€™ebyokulonda\nFDC ewawaabidde akakiiko kâ€™ebyokulonda\nOkozeewo ki okwerinda amataba ne kkolera?\nÂ Akulira FDC, Dr. Kiiza Besigye yategeezezza bannamawulire ku PalamentiÂ eggulo nti aba FDC baagala kkooti etaawulula enkaayana za Ssemateeka erangirire nti akakiiko kano kaliwo mu ngeri emenya amateeka era kaggyibwewo.\nÂ Mu ngeri yâ€™emu yagambye nti ngâ€™okuwulira omusango guno t\nÂ Mu ngeri yâ€™emu yagambye nti ngâ€™okuwulira omusango guno tekunnatandika, aba FDC baagala akakiiko kano kasooke kuyimirizibwa nga tekakola mulimu gwonna nâ€™oluvannyuma bwe kizuulwa nti kaliwo mu bukyamu kaleme kuzzibwawo.\nÂ YagambyeÂ ntiÂ bangiÂ ku bakamisona abali ku kakiiko kano tebalina bisaanyizo bibasobozesa kubeera mu bifo bino omuli okubeera abeesimbu.\nTemunafuya kibiina kya NRM\nOmusajja ayagala nkyuke\nâ€˜Ngâ€™enda kuyamba abayizi abaavuâ€™\nAbaserikale abaayiiriddwa ku Owino okukuuma abasuubuzi.\nAbâ€™ewa Kisekka balumbye aba Owino lwa kukola mu kediimo